
	讛讚专谉 注诇讱 讬讜诐 讟讜讘 讜住诇讬拽讗 诇讛 诪住讻转 专讗砖 讛砖谞讛





专砖"讬





	讻讬 住诇讬拽 专讘讬 讗讘讗 诪讬诪讬. 砖讛驻诇讬讙 讘住驻讬谞讛 诇讬诐 讜讞讝专: 讘讘专讻讜转 砖诇 专''讛. 诇拽诪谉 诪驻专砖 诪''砖 讛谞讬: 诪讗谉 诪讜讚讬诐. 诇讜 讘讘专讻讜转 砖诇 专''讛 讜讬讜讛''讻 专''诪: 讜讛诇讻讛 诪讻诇诇 讚驻诇讬讙讬. 讚拽讗诪专 专' 讬讜讞谞谉 讛诇讻讛 讻专讘谉 [讙诪诇讬讗诇] 讘讛讱 讚诪砖诪注 诪讻诇诇 讚注诪讚讜 讘诪讞诇讜拽转谉: 专讘谞谉. 砖讗专 讛讞讻诪讬诐 讞讜抓 诪专''诪: 讗讬诇讬诪讗 诪砖讜诐 讚谞驻讬砖讬 拽专讗讬. 讚讗讬讻讗 讚诪讜住驻讬 专''讛 讜专''讞 讜诪诇讻讬讜转 讜讝讻专讜谞讜转 讜砖讜驻专讜转: 讻讬讜谉 砖讗诪专 讜讘转讜专转讱 讻转讜讘. 讻诇讜诪专 讻讬讜谉 砖讗诪专 谞注砖讛 讜谞拽专讬讘 诇驻谞讬讱 讻诪爪讜转 专爪讜谞讱 讻诪讜 砖讻转讘转 注诇讬谞讜 讘转讜专转讱: 讗讬谉 爪专讬讱. 诇讜诪专 诪拽专讗讜转 讛诪讜住驻讬谉: 讗诇讗 诪砖讜诐 讚讗讜讜砖讬. 砖讛专讬 讻讗谉 转砖注 讜讗专讜讻讜转 讜诪讟注讜转 讚讗讬谉 讛讻诇 讘拽讬讗讬谉 讘讛谉 讜专讘讜转讬 诪驻专砖讬谉 诇讛讗 讚专讘 讞谞谞讗诇 讘诪诇讻讬讜转 讜讝讻专讜谞讜转 讜砖讜驻专讜转 讜拽砖讬讗 诇讬 讛讗 讚诇讗 讻专讘谞谉 讜诇讗 讻专' 讬讜讞谞谉 讘谉 谞讜专讬 讚转谞谉 (诇注讬诇 讚祝 诇讘.) 讗讬谉 驻讜讞转讬谉 诪注砖专讛 诪诇讻讬讜转 讜讻讜': 讜砖诇 驻专拽讬诐. 诪讜注讚讜转: 诪转诇转讬谉 诇转诇转讬谉. 砖讛讬讛 诪讞讝专 转诇诪讜讚讜 讻诇 砖诇砖讬诐 讬讜诐: 驻讜讟专 讛讬讛 讻讜'. 砖砖''爪 诪讜爪讬讗诐: 讗讬谞谉 讘讻诇诇 讘专讻讛. 讜讗注''驻 砖注诐 砖讘砖讚讜转 讘讻诇诇 讘专讻讛 讛谞讬 讚诪爪讜 诇诪讬转讬 拽诪讬 讻讛谞讬诐 讜讬驻谞讜 讻讛谞讬诐 讗诇讬讛诐 讜讬讘专讻讜诐 讜讛诐 诇讗 讘讗讜 讗讬谞谉 讘讻诇诇 讘专讻讛: 讗讘诇 讚注讬专 诇讗. 诪砖讜诐 讚诇讗 讗谞讬住讬 讜讬讻讜诇讬谉 诇讛住讚讬专 转驻诇转谉:

	讗讬诇讬诪讗 诪砖讜诐 讚谞驻讬砖讬. 驻讬专砖 讘拽讜谞讟专住 讚讗讬讻讗 讚诪讜住驻讬 专''讞 讜专讗砖 讛砖谞讛 讜诪诇讻讬讜转 讜讝讻专讜谞讜转 讜砖讜驻专讜转 讻讬讜谉 砖讗诪专. 讜讘转讜专转讱 讻转讜讘 诇讗诪专 讻讬讜谉 砖讗诪专 谞注砖讛 讜谞拽专讬讘 诇驻谞讬讱 讻诪爪讜转 专爪讜谞讱 讻诪讜 砖讻转讘转 注诇讬谞讜 讘转讜专转讱 讗讬谉 爪专讬讱 诇讜诪专 诪拽专讗讜转 讛诪讜住驻讬谉 讜讘砖诐 专讘讜转讬讜 驻讬专砖 诇讛讗 讚专讘 讞谞谞讗诇 讘诪诇讻讬讜转 讝讻专讜谞讜转 讜砖讜驻专讜转 讜拽砖讛 讛讗 讚诇讗 讻专讘谞谉 讜讚诇讗 讻专' 讬讜讞谞谉 讘谉 谞讜专讬 讚转谞谉 (诇注讬诇 诇讘.) 讗讬谉 驻讜讞转讬谉 诪注砖专讛 诪诇讻讬讜转 讻讜' 讜专''转 驻讬专砖 讚讗驻住讜拽讬 讚诪诇讻讬讜转 讝讻专讜谞讜转 讜砖讜驻专讜转 拽讗讬 讜讛讬讻讗 讚讛转讞讬诇 驻诇讬讙讬 讚诇讗 讬驻讞讜转 诇诪专 讻讚讗讬转 诇讬讛 讜诇诪专 讻讚讗讬转 诇讬讛 讗讘诇 讬讻讜诇 诇驻讟讜专 注爪诪讜 诇讙诪专讬 注''讬 讘转讜专转讱 讻转讜讘 诇讗诪专 讗讘诇 诪拽专讗讜转 砖诇 诪讜住祝 爪专讬讱 诇讛讝讻讬专 诇注讜诇诐 砖讛诐 讘诪拽讜诐 讛拽专讘谞讜转 讗讘诇 诪讜住祝 讚专''讞 讗讬谉 爪专讬讱 诇讛讝讻讬专 讘专''讛 讗诇讗 砖讚讬 诇讜 讘诪讛 砖讗诪专 诪诇讘讚 注讜诇转 讛讞讚砖 讜诪谞讞转讛 砖讘讝讛 谞讻诇诇 讻诇 诪讜住驻讬 专''讞 讛注讜诇讜转 讜讻讚讬 诇讛讝讻讬专 讙诐 讛砖注讬专 砖讛讜讗 讞讟讗转 讬讗诪专 讜砖谞讬 砖注讬专讬诐 诇讻驻专 讜砖谞讬 转诪讬讚讬诐 讻讛诇讻转谉:





专讘讬谞讜 讞谞谞讗诇

(专讘讗) [专' 讗讘讗] 讘"专 讝讬诪谞讗 讘砖诐 专讘讬 讝注讬专讗 讗驻讬诇讜 讗讞转 讗讬谉 讘讬讚讜 诇诪讛 专讬砖讗 讙讘讬讛 住讬驻讗 诪爪讟专祝 讜住讬驻讗 讙讘讬讛 专讬砖讗 诪爪讟专祝 诇讗 专讬砖讗 讗讬转 诇讛 住讬驻讗 讜诇讗 住讬驻讗 讗讬转 诇讛 专讬砖讗. 讜讛讗 讚讜拽讬讗 讻转专讜注' 讛讜讗 讚诪砖讻讞转 诇讛 讘讙' 砖讘专讬诐 讗讘诇 讘转专讜注讛 诇讗 诪砖讻讞转 诇讛. 诪讬 砖讘讬专讱 讜讗讞"讻 谞转诪谞讛 诇讜 砖讜驻专 转讜拽注 讜诪专讬注 讜转讜拽注 讻讜'. 专讘 驻驻讗 讘专 砖诪讜讗诇 拽诐 爪诇讜讬讬 讗诪专 诇砖诪注讬讛 (讘讬) [讻讬] 谞讞讬专谞讗 诇讱 转拽注 诇讬 讜诇讬转 讛诇讻转讗 讻讜讜转讬讛. 讗诇讗 讻讬 讛讗 讚转谞讬讗 讻砖讛讜讗 砖讜诪注谉 砖讜诪注谉 注诇 讛住讚专 讜注诇 住讚专 讘专讻讜转 讘讚"讗 讘讞讘专 注讬专 讗讘诇 砖诇讗 讘讞讘专 注讬专 砖讜诪注谉 注诇 讛住讚专 讜诇讗 注诇 住讚专 讘专讻讜转. 讜讬讞讬讚 砖诇讗 转拽注 讞讘讬专讜 转讜拽注 诇讜 讜讬讞讬讚 砖诇讗 讘讬专讱 讗讬谉 讞讘讬专讜 诪讘专讱 诇讜 讜诪爪讜讛 讘转讜拽注讬谉 砖讛讬讗 诪谉 讛转讜专讛 讬讜转专 诪谉 讛诪讘专讻讬谉. 讻讬爪讚 讛讬讜 诇驻谞讬讜 讘' 注讬讬专讜转 讘讗讞转 讜讚讗讬 诪讘专讻讬谉 讻诇讜诪专 讬砖 诇讛谉 砖诐 讞讝谉 讜诪转驻诇诇讬谉 讘讜讚讗讬 讜讘讗讞专转 讬转讻谉 砖讬转拽注讜 讜讛讜讗 讚讘专 住驻拽 讛讜诇讱 诇诪拽讜诐 砖转讜拽注讬谉 讜讗注"驻 砖讛讜讗 住驻拽 砖讛讬讗 诪爪讜讛 诪谉 讛转讜专讛. 讻砖诐 砖讛砖"抓 讞讬讬讘 讻讱 讻诇 讬讞讬讚 讜讬讞讬讚 讞讬讬讘. 专"讙 讗讜诪专 砖"抓 诪讜爪讬讗 讗转 讛专讘讬诐 讬"讞. 转谞讬讗 讗诪专讜 诇讜 (诇专') [诇专"讙] 诇讚讘专讬讱 讻讜'. 



讗诪专 专讘讛 讘专 讘专 讞谞讛 讗"专 讬讜讞谞谉 诪讜讚讬诐 讞讻诪讬诐 诇专"讙. 讜专讘 讛讜谞讗 爪讬驻讜专讗讛 讗诪专 专' 讬讜讞谞谉 讛诇讻转讗 讻专"讙 讜讗拽砖讬谞谉 讗讬 诪讜讚讜 诇讬讛 诇专"讙 诇诪讛 诇讬讛 诇专' 讬讜讞谞谉 诇诪讬诪专 讛诇讻转讗 讻讜讜转讬讛. 诇讗 讗诪专讬谞谉 讛诇讻转讗 讗诇讗 讛讬讻讗 讚讗讬讻讗 驻诇讜讙转讗. 讜驻专讬拽 专讘 谞讞诪谉 讘专 讬爪讞拽 诪讗谉 诪讜讚讬 诇讬讛 诇专"讙 专' 诪讗讬专 讜讞讻诪讬诐 讞讜诇拽讬谉 注诇 讝讛 讜注诇 讝讛 讚转"专 讘专讻讜转 砖诇 专"讛 讜讬讜讛"讻 讘诇讘讚. 讗讘诇 讘讻诇 讛砖谞讛 讗讬谉 讛诇讻讛 讻专"讙 讜诪讗讬 砖讬谞讛 专"讛 讜讬讜讛"讻 诪谉 讛砖谞讛 讻讜诇讛. 讗讬 诇讬诪讗 诪砖讜诐 讚谞驻讬砖讬 讘讛讜 拽专讗讬 讜讛谉 注砖专 诪诇讻讬讜转 讬' 讝讻专讜谞讜转 讜注砖专 砖讜驻专讜转 讜讛讗诪专 专讘 讞谞谞讗诇 讗诪专 专讘 讻讬讜谉 砖讗诪专 讜讘转讜专转讱 讻转讜讘 诇讗诪专 砖讜讘 讗讬谞讜 爪专讬讱 诇讛讝讻讬专 讛驻住讜拽讬谉 讗诇讗 诪砖讜诐 讚讗讜讜砖讬 讘专讻讜转 讻诇讜诪专 讘讻诇 砖讘转 讜诪讜注讚 诪转驻诇诇讬谉 砖讘注 讜讘讗诇讜 诪转驻诇诇讬谉 转砖注 讻讜'. 



讗诪专 专' 讗诇注讝专 诇注讜诇诐 讬住讚讬专 讗讚诐 转驻诇转讜 讜讗讞"讻 讬转驻诇诇. 讜讗"专 讗讘讗 诪住转讘专讗 讘讘专讻讜转 砖诇 专"讛 讜砖诇 讬讜讛"讻 讜砖诇 驻专拽讬诐 讗讘诇 砖诇 讻诇 讛砖谞讛 讻讜诇讛 诇讗 讜讻谉 住讜讙讬讗 讚砖诪注转讗 讗诪专 专讘 讗讞讗 讘专 专讘 注讜讬专讗 讗诪专 专' 砖诪注讜谉 讞住讬讚讗 驻讜讟专 讛讬讛 专讘谉 讙诪诇讬讗诇 讗驻讬' 注诐 砖讘砖讚讜转 讻讜' 讜讗住讬拽谞讗 讗诇讗 讻讬 讗转讗 专讘讬谉 讗诪专 专' 讬注拽讘 讘专 讗讬讚讬 讗诪专 专' 砖诪注讜谉 讞住讬讚讗 诇讗 驻讟专 专"讙 讗诇讗 注诐 砖讘讻谞住转 讜砖讜诪注讬谉 诪砖"抓 讜讛注诐 砖讘砖讚讜转 讜讛谉 讗谞讜住讬谉 砖讗讬谞谉 讬讻讜诇讬谉 诇讘讗 讗讘诇 讛谞讬 讚砖讻讬讞讬 讘注讬专 讜诇讗 讗转讜 诇讗 驻讟专 诇讛讜 专"讙:
讬专讜砖诇诪讬 专讙"讗 砖"抓 诪讜爪讬讗 讗转 讛专讘讬诐 讬"讞 专' 讞讜谞讗 专讘讛 讚爪驻讜专讬谉 讘砖诐 专' 讬讜讞谞谉 讛诇讻转讗 讻专"讙 讘讗诇讬谉 转拽讬注转讗 讜讛讜讗 砖讬砖谞讜 砖诐 诪专讗砖 讛转驻诇讛:




讛讚专谉 注诇讱 讬"讟 砖诇 专"讛. 



住诇讬拽讜 驻讬专讜砖讬 专讘讬谞讜 讞谞谞讗诇 诪诪住讻转 专讗砖 讛砖谞讛. 转讛诇讛 诇砖讜讻谉 诪注讜谞讛:




驻讬' 诇诪讛 转讜拽注讬谉 讻砖讛谉 讬讜砖讘讬谉 讜转讜拽注讬谉 讻砖讛谉 注讜诪讚讬谉 讻讚讬 诇注专讘讘 讗转 讛砖讟谉 讬讜诪讗讬 注讬专讘讜讘讬讗 讚砖讟谉 拽诇 诪注专讘讘讬讛 讗诇讗 讻转讘 讘讬专讜砖诇诪讬 讘诇注 讛诪讜转 诇谞爪讞 讜讻转讬讘 讜讛讬讛 讘讬讜诐 讛讛讜讗 讬转拽注 讘砖讜驻专 讙讚讜诇. 讻讬 砖诪注 砖讟谉 拽诇 砖讜驻专讗 讝诪谞讗 讞讚讗 讘讛讬诇 讜诇讗 讘讛讬诇 讜讻讬 转谞讬讬谉 诇讬讛 讗诪专 讜讜讚讬讬 讛讛讜讗 砖讜驻专讗 讚转拽讬注 讘砖讜驻专 讙讚讜诇 诪讟讗 讝诪谞讬讛 诇诪转讘诇注 讜诪专转讬注 讜诪转注专讘讘 讜诇讬转 诇讬讛 驻谞讬讬 诇诪注讘讚 拽讟讬讙讜专讬讗 讜诪讻讗谉 讗谞讜 诇诪讚讬谉 讚讘注讬谞谉 转诇转讬谉 讘注诪讬讚讛 讻诪讜 转诇转讬谉 讘讬砖讬讘讛 讜讛诇讬谉 讚诪讞诪专讬谉 讜注讘讚讬谉 转诇转讬谉 讻讚 讬转讘讬 讜转诇转讬谉 讘诇讞砖 讜转诇转讬谉 注诇 讛住讚专. 讘讬专讜砖诇诪讬 讻转讘 诪讗讛 驻注讬讜转 驻注转讛 讗诪讬讛 讚住讬住专讗 讜讗诇讬谉 注砖专 (讗讜) 讗讬谞讜谉 讻砖讙讜诪专讬谉 讻诇 讛转驻诇讛 拽诇 转拽讜注讬讬讗 讚讬讞讬讚讗讛 诪转讘注讬 诇诪讛讜讬 注砖专讛 转砖专"转 转砖"转 转专"转 讜讛谉 诪讗讛:






专诪讘"谉

诪讗讬 砖谞讗 讛谞讬 讗讬诇讬诪讗 诪砖讜诐 讚谞驻讬砖讬 拽专讗讬 讜讛讗诪专 专' 讞谞谞讗诇 讻讜'. 专砖"讬 讝"诇 诪驻专砖 讚诪驻住讜拽讬 诪讜住驻讬谉 拽讗诪专讜 诇讗 讚讗讬拽 诇讬 讚诪讗讬 拽讜砖讬' 诪拽专讗讬 讚诪讜住驻讬谉 讛讗 讗讬讻讗 讻诪讛 拽专讗讬 讚诪诇讻讬讜转 讝讻专讜谞讜转 讜砖讜驻专讜转 讚讛讜讜 诇讛讜 诇' 讜讗驻讬' 讘讚讬注讘讚 诇专讘讬 讬讜讞谞谉 讘谉 谞讜专讬 讛讜讜 诇讛讜 转砖注 讜讛讬讻讬 拽住"讚 讚诪砖讜诐 拽专讗讬 讚诪讜住驻讬谉 拽讗诪专 讜砖讘拽讬 讛谞讬 讚谞驻讬砖讬 讜注讜讚 讚讛讜"诇 诇转专讜爪讬 讗诇讗 诪砖讜诐 拽专讗讬 讚诪诇讻讬讜转 讝讻专讜谞讜转 讜砖讜驻专讜转 讜诇讗 诇讬诪讗 诪砖讜诐 讚讗讜讜砖讬 讘专讻讜转 讚诪砖诪注 拽专讗讬 诇讬讻讗 讗诇讗 讘专讻讜转 讛讜讗 讚讗讜讜砖讬 讘注爪诪谉 诪驻谞讬 砖讛谉 转砖注 讜注讜讚 诪讚讗诪专讬' 讗讬诇讬诪讗 诪砖讜诐 讚谞驻讬砖讬 拽专讗讬 讜讛讗诪专 专讘 讞谞谞讗诇 讻讜' 诪砖诪注 讚诇专讘 讞谞谞讗诇 诇讬转 讘讛讜 拽专讗讬 讻诇诇. 讜讗谞讬 转诪讬讛 注讜讚 诪讗谉 讛讝讻讬专 讘诪讜住祝 砖讬讝讻讬专 驻住讜拽讬诐 讻诇诇 讜讗驻讬' 诇讻转讞诇讛 讗诇讗 讗讜诪专 诪讜住祝 讬讜诐 驻诇讜谞讬 谞注砖讛 诇驻谞讬讱 讜讘讬专讜砖' 讘驻' 转驻诇转 讛砖讞专 讗驻讬' 讗诪专 讜谞注砖讛 诇驻谞讬讱 讞讜讘讜转讬谞讜 讻转诪讬讚讬 讬讜诐 讜讻拽专讘谉 诪讜住祝 讬爪讗. 讜讗驻砖专 砖讞讬讬讘 诇讛讝讻讬专 讛诪讜住驻讬谉 注爪诪谉 诇讻转讞诇讛 砖讬讝讻讬专诐 讘驻专讟讬谉 讻讱 讜讻讱 驻专讬诐 讻讱 讜讻讱 讗讬诇讬诐 讜讗转讗 专讘 讞谞谞讗诇 讜讗诪专 砖讚讬 诇讜诪专 讜讘转讜专转讱 讻转讜讘 诇讗诪专 讜讘讬专讜砖诇诪讬 讻拽专讘谉 诪讜住祝 讛讻转讜讘 讘转讜专讛 拽讗诪专. 
讜诪"诪 注讬拽专 讛驻讬' 讻诪讜 砖拽讘诇 专砖"讬 讝"诇 注爪诪讜 诪专讘讜转讬讜 砖讛讬讜 诪驻专砖讬谉 讚诪驻住讜拽讬 诪诇讻讬讜转 讝讻专讜谞讜转 讜砖讜驻专讜' 拽讗诪专讬' 讻诇讜诪专 讘讬谉 讛谞讬 讜讘讬谉 讛谞讬 讻诇 诪拽讜诐 砖爪专讬讱 诇讛讝讻讬专 讗讜诪专 讻诪"砖 讘转讜专转讱 讜注讜诇讛 诇讜 讘诪拽讜诐 讛讝讻专讛 讗讜 驻住讜拽 砖诇 转讜专讛 讜讗转讗 砖诪注转讬谉 讻专"讬 讘谉 谞讜专讬 讚讗诪专 讗诐 讗诪专 砖诇砖 诪讻讜诇诐 讬爪讗 诇驻讬讻讱 讗诐 讗诪专 谞讜住讞 讘专讻讜转讬谞讜 讻砖讛讙讬注 讜讬拽讘诇讜 讻讜诇诐 讗转 注讜诇 诪诇讻讜转讱 讗诪专 讜讘转讜专转讱 讻转讜讘 诇讗诪专 讜讻谉 讻转讜讘 讘讚讘专讬 拽讚砖讱 讜讻谉 讻转讜讘 注诇 讬讚讬 注讘讚讬讱 讛谞讘讬讗讬诐 讬爪讗 讻讗诇讜 讛讝讻讬专 讙' 驻住讜拽讬 诪诇讻讬讜转 讜讛讻讬 讗拽砖讬 诪注讬拽专讗 诇诪讛 诪讜爪讬讗谉 砖"爪 诪讜讟讘 砖讬转驻诇诇讜 讛诐 注爪诪谉 讜讬讝讻讬专讜 砖诇砖 诪讻讜诇诐 讻讚讘专讬 专"讬 讘谉 谞讜专讬 讜诇讗 讬讗诪专讜 讛驻住讜拽讬诐 注爪诪谉 讗诇讗 讻讻转讜讘 讻讚讘专讬 专讘 讞谞谞讗诇 讚讗诪专 讻讬讜谉 砖讗诪专 讜讘转讜专转讱 讻转讜讘 诇讗诪专 砖讜讘 讗"爪 诇讛讝讻讬专 驻住讜拽 注爪诪讜. 讜讻谉 驻讬' 专"讞 讘驻讬专讜砖讬讜 讜专"砖 讘注诇 讛诇讻讜转 专讗砖讜谞讜转 讜专讘讬谞讜 讬爪讞拽 讝"诇:



诇讗 驻讟专 专"讙 讗诇讗 注诐 砖讘砖讚讜转. 驻专砖"讬 讝"诇 讗讘诇 讚注讬专 诇讗 诪砖讜诐 讚诇讗 讗谞讬住讬 讜讬讻讜诇讬谉 诇讛住讚讬专 转驻诇转谉. 诇专讗讛 砖讛讜讗 诪驻专砖 讚注讬专 砖讬讻讜诇讬谉 诇住讚专 爪专讬讻讬谉 诇讛转驻诇诇. 讜转诪讛谞讬 讗"讻 讛讬讗讱 讗诪专讜 诇讜 诇专"讙 诇讚讘专讬讱 诇诪讛 爪讘讜专 诪转驻诇诇讬谉 砖讛专讬 爪专讬讻讬谉 诇讛转驻诇诇 讜讗讬谉 砖"爪 诪讜爪讬讗谉.
讜讛讙讗讜谞讬诐 讝"诇 驻讬专砖讜 讚诇讗 驻讟专 专"讙 诪讬 砖诇讗 砖诪注 转驻诇转 砖"爪 讗诇讗 讛注诐 砖讘砖讚讜转 讚讗谞讬住讬 讜诇讗 诪爪讬 诇诪讬注诇 诇讘讬 讻谞讬砖转讗 讗讘诇 讚注讬专 砖诇讗 讘讗 诇讘"讛 诇讗 讚讛讗 诇讗 讗谞讬住讬 讜诪爪讬 诇诪讬注诇 诇讘"讛 讗讘诇 讗讜转诐 砖讘讗讜 诇讘"讛 讻讜诇讜 驻讟讜专讬谉. 讗讘诇 诇讗 谞转拽专专讛 讚注转讬 注讚讬讬谉 诪砖讜诐 讚讛讜讛 诇谉 诇诪讬诪专 讘讙诪' 讛讻讬 驻讜讟专 讛讬讛 专"讙 注诐 砖讘砖讚讜转 讗注"驻 砖诇讗 砖诪注讜 诪讚拽讗诪专讬 住转诐 诇讗 驻讟专 讗诇讗 注诐 砖讘砖讚讜转 诪砖诪注 讜诇讗 讗讞专讬诐 讘讬谉 讚讘讬转 讛讻谞住转 讘讬谉 讚注讬专 讜讗讚专讘讛 讛讜讛 谞讬讞讗 诇讬砖谞讗 拽诪讗 讚拽讗诪专 驻讜讟专 讛讬讛 专"讙 注诐 砖讘砖讚讜转 讜诇讜诪专 砖驻讜讟专 讛讬讛 讗驻讬' 注诐 砖讘砖讚讜转 讚诇讗 砖诪注讬 诪砖诇讬讞讗 讚爪讘讜专讗 讜诇讗 诪讬讘注讬' 讛谞讬 讚注讬专 讚砖诪注讬 诪砖诇讬讞讗 讚爪讘讜专讗. 
讜讘讚拽转讬 讜诪爪讗转讬 讘转砖讜讘转 讛讙讗讜谞讬诐 砖讛诐 讙讜专住讬谉 讻讱 诇讗 驻讟专 专"讙 讗诇讗 注诐 砖讘讘讬转 讛讻谞住转 讜砖讘砖讚讜转 讚讗谞讬住讬 讗讘诇 讻讜诇讬 注诇诪讗 诇讗. 讜讻谉 专讗讬转讬 讘谞讜住讞讗 砖诇 专"讞 讝"诇 讜谞讜住讞讬 讚讬诇谉 诪砖讘砖讬谉. 讜讘讬专讜砖诇诪讬 讻讱 讗诪专讜 砖"爪 诪讜爪讬讗 讗转 讛专讘讬诐 讻讜' 讜讛讜讗 砖讬砖谞讜 砖诐 诪专讗砖 讛转驻诇讛, 讜讗驻砖专 砖讗祝 专砖"讬 讝"诇 讻讱 讗诪专 讗讜转诐 讚注讬专 砖诇讗 讘讗讜 诇砖诪讜注 转驻诇转 砖"爪 爪专讬讻讬谉 诇讛转驻诇诇 讜诇讗 驻讟专诐 专"讙 诪驻谞讬 砖讗讬谞诐 讗谞讜住讬诐 讜讬讻讜诇讬谉 诇讛住讚讬专 转驻诇转诐. 讜讛诪拽讜诐 讬讚讬谉 讗讜转谞讜 诇讻祝 讝讻讜转 讜讬讝讻谞讜 诇注住讜拽 讘转讜专转讜 讗讻讬"专:



住诇讬拽 诪住讻转 专讗砖 讛砖谞讛





专砖讘"讗

诪讗讬 砖谞讗  讛谞讬 讗讬诇讬诪讗 诪砖讜诐 讚谞驻讬砖讬 讘讛讜 拽专讗讬 讜讛讗 讗诪专 专讘 讞谞谞讗诇 讜讻讜'. 驻讬专砖 专砖"讬 讝"诇 讘砖诐  专讘讜转讬讜, 讚诪拽专讗讬 讚诪诇讻讬讜转 讝讻专讜谞讜转 讜砖讜驻专讜转 拽讗诪专, 讜讛拽砖讛 讛讜讗 讝"诇 讚讗诐 讻谉 专讘 讞谞谞讗诇 讚讗诪专  讻诪讗谉, 讚诇讗 讻专讘谞谉 讜诇讗 讻专' 讬讜讞谞谉 讘谉 谞讜专讬, 讚讛讗 讗驻讬诇讜 诇专' 讬讜讞谞谉 讘谉 谞讜专讬 诇讻转讞诇讛 注砖专讛  讛讜讗 讚拽讗 讘注讬 讜讗驻讬诇讜 讘讚讬注讘讚 砖诇砖 诪讻讜诇谉 诪讬讛讗 讘注讬. 讜诇驻讬讻讱 驻讬专砖 讛讜讗 讝"诇 讚诪驻住讜拽讬  讚诪讜住驻讬谉 拽讗诪专. 讜讛拽砖讜 讘转讜住'  注诇讬讜, 讚讻讬讜谉 讚讗讬讻讗 拽专讗讬 讟讜讘讗 讚诪诇讻讬讜转 讝讻专讜谞讜转  讜砖讜驻专讜转, 诪讗讬 讟注诪讗 拽讗诪专 讘注诇 讛讙诪专讗 讗讬诇讬诪讗 讚谞驻讬砖讬 讘讛讜 拽专讗讬 讚诪讜住驻讬, 讜诇讗 拽讗诪专 讚讛讜讬  讟注诪讗 诪砖讜诐 讚谞驻讬砖讬 讟讜讘讗 拽专讗讬 讚诪诇讻讬讜转 讚讝讻专讜谞讜转 讜砖讜驻专讜转. 讜注讜讚 讚讻讬 诪砖谞讬谞谉 讗诇讗 诪砖讜诐  讚讗讜讜砖讬, 讛讜讛 诇讬讛 诇诪讬诪专 讗诇讗 诪砖讜诐 拽专讗讬 讚诪诇讻讬讜转 讝讻专讜谞讜转 讜砖讜驻专讜转. 讜注讜讚 讚讛讬讻讬 拽讗诪专  讗讬诇讬诪讗 诪砖讜诐 讚谞驻讬砖讬 讘讛讜 拽专讗讬 讚诪讜住驻讬, 讜诪讗谉 诇讬诪讗 诇谉 讚爪专讬讱 诇讜诪专 拽专讗讬  讚诪讜住驻讬. 讜讘砖诐 诪拽爪转 讛讙讗讜谞讬诐 讝"诇 讗诪专讜, 砖讗讬谉 讗讜诪专讬诐  讘专讗砖 讛砖谞讛 讜讘专讗砖讬 讞讚砖讬讻诐 讻讚讬 砖诇讗 讬讘讜讗讜 诇讝诇讝诇 讘诪讜注讚讜转 砖诇讗 讬讗诪专讜 讬讜诐 砖谞讬 注讬拽专 讻诪讜  讘砖讗专 讞讚砖讬诐, 讜诇讗 注讜讚 讗诇讗 讗驻讬诇讜 讘砖讗专 讞讚砖讬诐 讗讬谞讜 爪专讬讱 诇讛讝讻讬专 驻住讜拽讬 讛诪讜住驻讬谉 讜讗驻讬诇讜  诇讻转讞诇讛, 讗诇讗 讗讜诪专 诪讜住祝 讬讜诐 驻诇讜谞讬 讝讛 谞注砖讛 讜谞拽专讬讘 诇驻谞讬讱, 讜讻讚讙专住讬谞谉 讘讬专讜砖诇诪讬 讘驻专拽  转驻诇转 讛砖讞专 (讛"讜), 讗驻讬诇讜 讗诪专 谞注砖讛 诇驻谞讬讱 讞讜讘讜转讬谞讜 讘转诪讬讚讬 讬讜诐 讜讘拽专讘谉 诪讜住祝  讬爪讗.
讗诇讗 讛驻讬专讜砖 讛谞讻讜谉 讻诪讜 砖拽讬讘诇 讛讜讗 讝"诇  诪专讘讜转讬讜, 讜讻谉 驻讬专砖讜 讛讙讗讜谞讬诐 讝"诇 讜讻谉 驻讬专砖 专讘谞讜 转诐 讝"诇, 讜专讘谞谉 讜专' 讬讜讞谞谉 讘谉 谞讜专讬  讘砖讛转讞讬诇 讘拽专讬讗转谉 驻诇讬讙讬, 讚专讘谞谉 住讘专讬 讗诐 讛转讞讬诇 诇讗 讬驻讞讜转 诪注砖专 讗驻讬诇讜 讘讚讬注讘讚, 讜专'  讬讜讞谞谉 讘谉 谞讜专讬 住讘专 讘讚讬注讘讚 砖诇砖 诪讻讜诇谉, 讗讘诇 讗诐 诇讗 讛转讞讬诇 讻诇诇 讻讬讜谉 讚讗诪专 讜讘转讜专转讱 讻转讜讘  砖讜讘 讗讬谞讜 爪专讬讱. 讜讚讘专讬 转讬诪讛 讛诐, 讗讬谞讛讜 讗诪专讜 讗讬谉 驻讜讞转讬谉 诪注砖专 诪诇讻讬讜转 讝讻专讜谞讜转, 讜讗谞谉  谞讬拽讜诐 讜谞讬诪讗 讚讜拽讗 讘砖讛转讞讬诇. 讜注讜讚, 诪讗讬 砖谞讗. 讜讬砖  诪专讘讜讜转讗 砖驻讬专砖讜, 讚讗转讬讗 讛讗 讚专讘 讞谞谞讗诇 讻专' 讬讜讞谞谉 讘谉  谞讜专讬, 讗诇讗 砖专讘 讞谞谞讗诇 讛讜住讬祝 讘讬讗讜专, 砖讗讬诇讜 讗诪专 讘转讜专转讱 讻转讜讘 诇讗诪专 注讜诇讛 诇讜 讘诪拽讜诐 拽专讬讗转  讛驻住讜拽, 讜讛诇讻讱 讗诐 讗讜诪专 讜讘转讜专转讱 讻转讜讘 诇讗诪专 讜讘讚讘专讬 拽讚砖讱 讻转讜讘 诇讗诪专 讜注诇 讬讚讬 注讘讚讬讱  讛谞讘讬讗讬诐 讻转讜讘 诇讗诪专 注讜诇讛 诇讜 讘诪拽讜诐 拽专讬讗转 讛砖诇砖 驻住讜拽讬诐. 讜转讬诪讗 讛讜讗 讘注讬谞讬 讚讛讗 专' 讬讜讞谞谉  讘谉 谞讜专讬 讘讚讬注讘讚 拽讗诪专 讛讗 诇讻转讞讬诇讛 注砖专 讘注讬谞谉, 讜讗诐 讻谉 讛讬讻讬 诪拽砖讬诐 诪讚讬注讘讚 讗诇讻转讞诇讛,  讻诇讜诪专 诇诪讛 砖诇讬讞 爪讬讘讜专 诪讜爪讬讗谉, 讚讗注"讙 讚谞驻讬砖讬 拽专讗讬 讜讗讬谞讜 讘拽讬 讘讛谉 讛专讬 讘讚讬注讘讚  讬爪讗. 讜注讜讚 诪讚拽讗诪专 讻讬讜谉 砖讗诪专 讜讘转讜专转讱 讻转讜讘 砖讜讘 讗讬谞讜  爪专讬讱, 诪砖诪注 讚讗驻讬诇讜 诇讻转讞诇讛 讗讬谞讜 爪专讬讱 讬讜转专. 讜讬砖 诇讜诪专 诇驻讬 驻讬专讜砖 讝讛, 讚讻诇 砖讗讬谞讜 讘拽讬  讛专讬 讝讛 讻讚讬注讘讚 讜讻讚诪砖诪注 拽爪转 讘讛讛讬讗 讚讘谞讬诪讬谉 专注讬讗 讚驻专拽 讻讬爪讚 诪讘专讻讬谉 (讘专讻讜转 诪, 讘). 讜注讚讬讬谉  讗讬谞讜 诪讞讜讜专, 讚讗讬谞讛讜 讘讘拽讬 驻诇讬讙讬. 讜爪专讬讱 注讬讜谉.



讜讗住讬拽谞讗: [诪砖讜诐] 讚讗讜讜砖讬.  讻诇讜诪专, 讚谞驻讬砖讬 讘专讻讜转 讜讗讬谉 讛讻诇 讘拽讬讗讬谉 讘讛谉, 讜讗讬 谞诪讬 讚讬讟注讛 讘讛谉 讜讗驻讬诇讜 讛讘拽讬讗讬谉.  讜讚讻讜转讛 讘砖诪注转讗 拽诪讬讬转讗 讚谞讚专讬诐 (讘, 讘) 讛诇讬谉 诪砖讜诐 讚讗讜讜砖谉 诪驻专砖 讛讛讬讗 讚驻转讞 讘讬讛 讘专讬砖讗.  讜诪讻讗谉 谞专讗讛 砖讗讬谉 讛诇讻讛 讻专"讙 讗诇讗 讘诪讜住驻讬谉 讚专讗砖 讛砖谞讛 讜讬讜诐 讛讻驻讜专讬诐 砖诇 讬讜讘诇 讚讗讬讻讗 转砖注,  讛讗 讘转驻诇转 讛砖讞专 讜讗讬 谞诪讬 讘砖讗专 讬讜诪讬 讚讻驻讜专讬 讚诇讗讜 讬讜讘诇 讚诇讬讻讗 讗诇讗 砖讘注, 讻诇 讬讞讬讚 讜讬讞讬讚  讞讬讬讘 讻讘砖讗专 讬诪讜转 讛砖谞讛. 讜转诪讛谞讬 诇诪拽爪转 讛讙讗讜谞讬诐 讝"诇 砖专讗讬转讬  砖驻专砖讜, 讘讛诇讬谉 转砖注 砖诇 专讗砖 讛砖谞讛 讜砖讘注 砖诇 讬讜诐  讛讻驻讜专讬诐. 讜讗讬谞讜 讗诇讗 讘讬讜诐 讛讻驻讜专讬诐 砖诇 讬讜讘诇 讛讚讘专讬诐 讗诪讜专讬诐, 讜讘讛讚讬讗 讙专住讬谞谉 讘讬专讜砖诇诪讬  (住讜祝 驻讬专拽讬谉) 专' 讝注讬专讗 讜专讘 讞住讚讗 讛讜讬 讬转讘讬谉 转诪谉 讘讗讬诇讬谉 转拽讬注转讗 诪谉 讚爪诇讜谉 讗转讗 爪诇讜转讗  拽诐 专' 讞住讚讗 讗诪专 诇讬讛 专' 讝注讬专讗 讜诇讗 讻讘专 诪爪诇讬谞谉 讗诪专 诪爪诇讬 讜讛讚专 诪爪诇讬 讗诪专 诇讬讛 讚谞讞转讬谉  诪注专讘讬讗 诇讛讻讗 讗诪专讬谞谉 讘砖诐 专' 讬讜讞谞谉 讛诇讻讛 讻专讘谉 讙诪诇讬讗诇 讘讗讬诇讬谉 转拽讬注转讗, 讜讛讘讬讗讜 讛专讘  讗诇驻住讬 讝"诇 讘讛诇讻讜转讬讜, 讚讗诇诪讗 讘砖讘注 砖诇 讬讜诐 讛讻驻讜专讬诐 诇讗. 讜转讜 砖诪注讬谞谉 诪讬谞讛 讘讛讚讬讗 讚讗驻讬诇讜  诇专' 讝注讬专讗 讚住讘讬专讗 诇讬讛 讻专"讙 讘讗讬诇讬谉 转拽讬注转讗 讜诇讗 诪爪诇讬谞谉 爪诇讜转讗 讚诪讜住驻讬 讗驻讬诇讜 讛讻讬 拽讗  诪爪诇讬 转驻诇转 讛砖讞专, 讜讻讚讻转讬讘谞讗. 讻讱 谞专讗讛 诇讬.



诇讗 驻讟专 专"讙 讗诇讗 注诐 砖讘砖讚讜转  讚讗谞讬住讬. 驻讬专讜砖: 诇讗 驻讟专 讗讜转谉 砖诇 讘讬转 讛讻谞住转 砖诇讗 砖诪注讜 住讚专 讘专讻讜转 诪驻讬 砖诇讬讞 爪讘讜专  讗诇讗 讗讜转谉 砖讘砖讚讜转, 讗讘诇 注诐 砖讘注讬专 讚诇讗 讗谞讬住讬 讜诇讗 讗转讬 诇讘讬 讻谞讬砖转讗 诇讗 诪驻讬拽 诇讛讜 砖诇讬讞讗  讚爪讬讘讜专讗. 讜诪讻诇 诪拽讜诐 讗讜转谉 砖讛谉 讘讘讬转 讛讻谞住转 驻讟专 讻讬讜谉 讚砖诪注讜 诪驻讬 砖诇讬讞 爪讬讘讜专, 讜讻讚讗诪专讜  诇讬讛 诇专讘谉 讙诪诇讬讗诇 诇讚讘专讬讱 诪驻谞讬 诪讛 爪讬讘讜专 诪转驻诇诇讬谉, 讚讗诇诪讗 诇讚讘专讬 专讘谉 讙诪诇讬讗诇 讗讬谉 爪讬讘讜专  爪专讬讻讬谉 诇讛转驻诇诇 讻诇诇 讗诇讗 讻讚讬 砖讬住讚讬专 砖诇讬讞 爪讬讘讜专 讗转 转驻讬诇转讜.
讜诪讻诇 诪拽讜诐 讗讬诇讜 专爪讜 诇讛转驻诇诇 诇注爪诪谉  讘讘讬转 讛讻谞住转 讗讬讻讗 诪专讘讜讜转讗 讚讗诪专讬 讚诇讗 诪转驻诇诇讬谉 讗诇讗 砖讘注, 讗讘诇 讻砖诪转驻诇诇讬谉 讘讬谞诐 诇讘讬谉 注爪诪谉  砖诇讗 讘讞讘专 注讬专 诪转驻诇诇讬谉 转砖注. 讜讻讝讛 砖诇讞 专讘讬谞讜 讛讗讬 讙讗讜谉 讝"诇 讘转砖讜讘讛, 讜讛专讘讛 诪谉 讛讙讗讜谞讬诐  讝"诇 讛住讻讬诪讜 讘讚讘专 讝讛 讻驻讬 诪讛 砖讻转讜讘 讘讛诇讻讜转 讛"专 讬爪讞拽  讗讘谉 讙讬讗转 讝"诇, 讚讘讬谉 讬讞讬讚 讘讬谉 砖诇讬讞 爪讬讘讜专 诇注讜诇诐 讗讬谉 诪转驻诇诇讬诐 砖讘注 讘转驻诇转 讛诪讜住驻讬谉 讗诇讗  转砖注. 讜讻谉 讛讜专讛 专讘 砖诪讜讗诇 讛诇讜讬 讝"诇 砖拽讬讘诇 诪专讘讜转讬讜 讝"诇, 讜讬砖 诇讛诐 注诇 诪讛 砖讬住诪讜讻讜, 讚讛讗  诪转谞讬转讬谉 讚拽转谞讬 讻砖诐 砖砖诇讬讞 爪讬讘讜专 讞讬讬讘 讻谉 讻诇 讬讞讬讚 讜讬讞讬讚 讞讬讬讘 讗转砖注 讘专讻讜转 拽讗讬, 讜专讘谉  讙诪诇讬讗诇 讗讜诪专 砖诇讬讞 爪讬讘讜专 诪讜爪讬讗 讬讚讬 讞讜讘转谉 讜讗诪专讜 诇讜 诇专讘谉 讙诪诇讬讗诇 诇讚讘专讬讱 诪驻谞讬 诪讛  爪讬讘讜专 诪转驻诇诇讬谉 讗诪专 诇讛诐 讻讚讬 诇讛住讚讬专 砖诇讬讞 爪讬讘讜专 讗转 转驻诇转讜, 讜讗讬诇讜 讛讬讛 讛爪讬讘讜专 诪转驻诇诇讬谉  砖讘注 诇讘讚 讛讬讗讱 讬住讚讬专 砖诇讬讞 爪讬讘讜专 转砖注 砖讬砖 讘讛诐 砖诇砖 讗专讜讻讜转 讘砖注讛 砖讛爪讬讘讜专 诪转驻诇诇讬谉 砖讘注  砖讛谉 拽爪专讜转. 讜诇讗 讬专讚转讬 诇住讜祝 讚注转诐 讘专讗讬讛 讝讜, 讜讗讚专讘讛 诪讬谞讛 诪砖诪注 讚讗讬谉 讛爪讬讘讜专 诪转驻诇诇讬谉  讗诇讗 砖讘注 讜诇讗 转砖注, 讚讛讗 砖诇讬讞 爪讬讘讜专 讬讜专讚 诇讛讜爪讬讗 讗转 讛讘拽讬讗讬谉, 讜讗诐 讗讬转讗 讚讗讬谞讛讜 诪转驻诇诇讬谉  转砖注 讜讻讘专 讬爪讗讜, 诇讚讬诇讬讛 谞诪讬 诇诪讛 砖诇讬讞 爪讬讘讜专 讬讜专讚 诇驻谞讬 讛转讬讘讛. 讜讬砖 诇讜诪专 诇讛讜爪讬讗 诪拽爪转  讛讘拽讬讗讬谉 讗诐 诇讗 讛转驻诇诇讜, 讜诇讛讜爪讬讗 注诐 砖讘砖讚讜转 讚讗注"驻 讚诇讗 讗转讜 诇讘讬 讻谞讬砖转讗 讚砖诇讬讞 爪讬讘讜专  诪讜爪讬讗谉 讗注"驻 砖诇讗 讛转驻诇诇讜.
讜注讜讚 讛讘讬讗 专讗讬讛, 讚讗诐 讗讬转讗 专讘谞谉 讙讜驻讬讛讜 诪讗讬 诪拽砖讜  诇讬讛 诪驻谞讬 诪讛 爪讘讜专 诪转驻诇诇讬谉 讜讛诇讗 转驻诇转谉 讗讬谞讛 讻转驻诇转 砖诇讬讞 爪讬讘讜专, 讜爪专讬讻讬谉 注讚讬讬谉 诇转驻诇转  砖诇讬讞 爪讬讘讜专 诇讛讜爪讬讗谉 讬讚讬 转砖注. 讜讘讝讜 谞专讗讛 诇讬 砖诇讗 讗诪专讜 讘讬讞讬讚 砖讘注 讗诇讗 诇讛拽诇, 讻讬讜谉  砖砖诇讬讞 爪讬讘讜专 诪讜爪讬讗谉, 讜讗诐 讻谉 诇诪讛 爪讬讘讜专 诪转驻诇诇讬谉 讗驻讬诇讜 砖讘注 砖讛专讬 砖诇讬讞 爪讬讘讜专 诪讜爪讬讗谉  讘讚注讚讬驻讬 诪讬谞讬讬讛讜. 讜注讜讚 讛讘讬讗讜 专讗讬讛 诪专讘谉 讙诪诇讬讗诇 注爪诪讜, 砖讛拽砖讛 诇讚讘专讬讛诐 诪驻谞讬 诪讛 砖诇讬讞  爪讬讘讜专 讬讜专讚 诇驻谞讬 讛转讬讘讛, 讜讗诐 讗讬转讗 诪讗讬 拽讜砖讬讗, 讻讚讬 诇讛讜爪讬讗谉 讬讚讬 转砖注 砖讛诐 诇讗 讛转驻诇诇讜  讗诇讗 砖讘注. 讜讙诐 讘讝讜 讬砖 诇讜诪专 讚诇讚讘专讬讛诐 讚专讘谞谉 拽讗诪专 诇讛讜, 讚诇专讘谞谉 讻讬讜谉 砖讗讬谉 砖诇讬讞 爪讘讜专  诪讜爪讬讗 讗转 讛讘拽讬 讗祝 讛讬讞讬讚讬诐 爪专讬讻讬谉 诇讛转驻诇诇 诇注爪诪谉 转砖注, 讜讻讚拽转谞讬 诪转谞讬转讬谉 讻砖诐 砖砖诇讬讞  爪讬讘讜专 讞讬讬讘 讻讱 讻诇 讬讞讬讚 讜讬讞讬讚 讞讬讬讘. 讜诪谉 讛讟注谞讛 讛讝讗转 谞专讗讛 诇讬 砖讗讬谉 诇讛讘讬讗 专讗讬讛 诪讚讗诪专  诪讗讬 砖谞讗 讛谞讬, 讻诇讜诪专, 讚驻住拽讬谞谉 讘讛讜 讻专"讙 讗讬诇讬诪讗 诪砖讜诐 讚谞驻讬砖讬 讘讛讜 拽专讗讬 讚诪诇讻讬讜转  讝讻专讜谞讜转 讜砖讜驻专讜转, 讜讗住讬拽谞讗 讗诇讗 诪砖讜诐 讚讗讜讜砖讬, 讻诇讜诪专, 砖讘专讻讜转讬讛谉 讗专讜讻讜转, 讚砖诪注转 诪讬谞讛  诇讻讗讜专讛 砖讻诇 讬讞讬讚 讜讬讞讬讚 讞讬讬讘 讘讛谉 讗诇讗 砖讛拽诇讜 砖讬讜爪讬讗诐 砖诇讬讞 爪讬讘讜专 讘讛谉 讻讚讬 砖诇讗 讬讘讜讗讜  诇讛砖转讘砖 讘讛谉 诪转讜讱 砖讛谉 讗专讜讻讜转, 讜讛诇讻讱 讻诇 砖讛谉 诪住讚专讬谉 诇注爪诪诐 诪转驻诇诇讬谉 转砖注 讜诇讗 砖讘注. 讗诇讗  砖讬砖 诇讬 诇讜诪专, 讚讻诇 砖讗转讛 诪爪专讬讱 讗转 讛讬讞讬讚讬诐 诇讛转驻诇诇 诇注爪诪谉 讜讗讬谉 砖诇讬讞 爪讬讘讜专 诪讜爪讬讗 讗讜转谉  讗祝 讛谉 诪转驻诇诇讬谉 转砖注, 讻讬讜谉 砖讛谉 注爪诪谉 爪专讬讻讬谉 诇讛转驻诇诇 讜讗讬谉 砖诇讬讞 爪讬讘讜专 诪讜爪讬讗谉 讚讗诐 讻谉  讬讚讬 转砖注 诇讗 讬爪讗讜, 讜诇注讜诇诐 讗讬谉 砖诇讬讞 爪讘讜专 讬讜专讚 诇驻谞讬 讛转讬讘讛 讜诪转驻诇诇 讗诇讗 诪讛 砖讛讜讗 爪专讬讱  诇讛讜爪讬讗 讬讚讬 讞讜讘转 讛讬讞讬讚讬诐, 讜讛讬讬谞讜 谞诪讬 讚拽讗 讗讛讚专讜 诇讬讛 专讘谞谉 诇专讘谉 讙诪诇讬讗诇 讻讚讬 诇讛讜爪讬讗  讗转 砖讗讬谞讜 讘拽讬, 讗诇讗 讜讚讗讬 诇专讘谞谉 讚讗诪专讬 讗讬谉 砖诇讬讞 爪讬讘讜专 诪讜爪讬讗 讗转 讛讘拽讬 爪专讬讻讬谉 讛谉  诇讛转驻诇诇 转砖注, 讜讛讬讬谞讜 讚拽讗诪专讬 诪讗讬 砖谞讗 讛谞讬 讚诇讗 驻住拽讬谞谉 讘讛讜 讻专讘谞谉 诪砖讜诐 讚讗讜讜砖讬, 讻诇讜诪专,  诇讻砖转诪爪讗 诇讜诪专 讛诇讻讛 讻专讘谞谉 讗祝 讘讛谞讬 爪专讬讱 讛讜讗 讻诇 讬讞讬讚 讜讬讞讬讚 诇讛转驻诇诇 诇注爪诪讜, 讜讗诐 讗转讛  诪爪专讬讻谉 诇讜诪专 转砖注 讗转讬 诇讗砖转讘讜砖讬 讘讛讜. 讜诪讻诇 诪拽讜诐 讟驻讬 诪砖诪注 讛讻讬谉 砖讗讬谉 砖诇讬讞 爪讬讘讜专 讬讜专讚  讜诪转驻诇诇 讗诇讗 讘诪讛 砖讛讬讞讬讚讬诐 诪转驻诇诇讬谉 诇注爪诪谉, 讜讻谉 注诪讗  讚讘专.





专讬讟讘"讗

讗诪专 专讘讗 诪讗谉 讜讻讜'. 讜诪住转讘专讗 讚讻讬 讗诪专 专讘 注讚讬讬谉 讛讬讗 诪讞诇讜拽转 诪砖讜诐 专讘谞谉 拽讗诪专 讜诇讗 驻诇讬讙 讗讚专壮 讬讜讞谞谉 讚诇讗 诪砖诪注 诇讜诪专 讚诇讗 砖诪讬注讛 诇讬讛 砖讛讜讚讛 专壮 诪讗讬专 诇专状讙 讜讛讻讬 诪住拽谞讗 讚讛诇讻转讗 讻专状讙 讘讘专讻讜转 砖诇 专状讛 [讜讬状讛] 砖诇 讬讜讘诇 讜讛诇讻转讗 讻专讘谞谉 讘砖讗专 讬诪讜转 讛砖谞讛:



讻转讘 专讘讬谞讜 讝状诇. 讜注诐 砖讘砖讚讜转 讜讻讜壮 讜诇讬砖谞讗 讚讙诪专讗 诇讗 驻讟专 专状讙 讗诇讗 注诐 砖讘砖讚讜转 诪砖讜诐 讚讗谞讬住讬 讜专讘讬谞讜 讝状诇 诪驻专砖 讚讛状拽 诇讗 驻讟专 专状讙 诪讗讜转谉 砖讗讬谞谉 讘讘讛讻状谞 讗诇讗 注诐 砖讘砖讚讜转 讜讻讜壮 讜讛状讛 讻诇 讚讗谞讬住讬 讜讗驻讬诇讜 讘注讬专 砖砖诇讬讞 爪讘讜专 诪讜爪讬讗谉 讜讗驻讬诇讜 讘拽讬讗讬谉 诇讗驻讜拽讬 诪讗谉 讚诇讗 讗谞讬住 讗驻讬诇讜 讗讬谞讜 讘拽讬 诇讗 驻讟专 诇讬讛 砖诇讬讞 爪讘讜专 讜讛讻讬 专讛讟讗 砖诪注转讗 砖驻讬专 讜讻谉 驻讬壮 专状讞 讝状诇 讗讘诇 专砖状讬 讝状诇 诪驻专砖 讚讘专讬诐 讻驻砖讜讟谉 砖诇讗 驻讟专 专状讙 讗诇讗 注诐 砖讘砖讚讜转 讚讗谞讬住讬 讜讻讬讜爪讗 讘讛谉 讗讘诇 讘注讬专 讗驻讬诇讜 讛诐 讘讘讛讻状谞 爪专讬讻讬谉 讛诐 诇讛转驻诇诇 讜讗讬谉 砖状爪 驻讜讟专 讗转 讛讘拽讬 讜诇讬转讗 讚讛讗 讗诪专讜 诇讜 诇专状讙 诇讚讘专讬讱 诇诪讛 爪讘讜专 诪转驻诇诇讬谉 讜诇讗 讛砖讬讘 诇讛诐 诪驻谞讬 讛讘拽讬讗讬谉 砖讗讬谉 砖状爪 驻讜讟专谉 讗诇讗 砖讗诪专 讻讚讬 诇讛住讚讬专 砖诇讬讞 爪讘讜专 转驻诇转讜. 讬专讜砖诇诪讬 专壮 讛讜谞讗 爪驻讜专讗讛 讛诇讻讛 讻专状讙 讘讗讬诇谉 转拽讬注转讗 讜讛讜讗 砖讬砖谞讜 砖诐 诪转讞诇转 讛转拽讬注讛 讻诇讜诪专 砖讗讬谉 砖诇讬讞 爪讘讜专 驻讜讟专 讗转 讛讘拽讬 讻讬 讗诐 诪讘专讻讜转 砖诇 转拽讬注讛 讘诇讘讚 讜爪专讬讱 讛讜讗 诇讛转驻诇诇 砖讘注 讜诇诪讚讜 讻讬 诪诪讛 砖砖谞讬谞讜 讜诪讗讬 讚拽讗诪专讬 讜讛讜讗 砖讬砖谞讜 砖诐 讻诇讜诪专 砖讗注状驻 (砖谞转驻诇诇) [砖讛转驻诇诇] 砖讘注 讘驻谞讬 注爪诪讜 讗讬谉 砖状爪 诪讜爪讬讗讜 讗诐 讗讬谞讜 砖讜诪注 诪诪谞讜 讻诇 讛转驻诇讛 诪专讗砖 讜注讚 住讜祝 讜讻讚驻专讬壮 住讚专 讘专讻讜转 讗讜诪专 讗讘讜转 讜讙讘讜专讜转 讜讻讜壮 讜诪注转讛 诇诪讚谞讜 砖专砖讗讬谉 讛爪讘讜专 诇讛转驻诇诇 砖讘注 讜讻砖讬砖诪注讜 讗讞状讻 诪砖状爪 转砖注 讜讻谉 讛讬讛 诪谞讛讙 讙讘讬 讬砖讬讘讜转 讛讙讗讜谞讬诐 讝状诇 讗讘诇 专讘讬谞讜 讬爪讞拽 讙讬讗转 讝状诇 讻转讘 砖讗讬谉 诇爪讘讜专 诇讛转驻诇诇 讗诇讗 转砖注 讜讗诪专 砖讻谉 讛诪谞讛讙 讘讘转讬 讻谞住讬讜转 砖诇 专讘谞讬诐 讙讚讜诇讬诐 讜讻谉 拽讘诇讜 诪讞讻诪讬诐 讙讚讜诇讬诐 讜讗谞砖讬 诪注砖讛 讜讛讻专注转谉 诪诪讛 砖讗诪专讜 诇讜 诇专状讙 诇讚讘专讬讱 诇诪讛 爪讘讜专 诪转驻诇诇讬谉 讜讗诇讜 诇讗 讛讬讛 诪转驻诇诇讬谉 讗诇讗 砖讘注 讛讗讬讱 砖讜讗诇 诇诪讛 诪转驻诇诇讬谉 砖讛专讬 砖状抓 讗讬谉 诪讜爪讬讗谉 诪砖讘注 讜注讜讚 诪讛讜 讝讛 砖讗诪专 诇讛诐 专状讙 诇诪讛 砖状爪 讬讜专讚 砖讛专讬 爪专讬讱 讛讜讗 诇讬专? 诪驻谞讬 诪诇讻讬讜转 讜讻讜壮 讻讬 诇讗 谞转驻诇诇讜 讛爪讘讜专 讗诇讗 砖讘注 讗诇讗 讜讚讗讬 砖状诪 砖讞讻诪讬 讛转诇诪讜讚 讛讬讜 谞讜讛讙讬谉 砖讛讬讜 爪讘讜专 诪转驻诇诇讬谉 转砖注 讜讝讜 讗讬谞讛 诪讻专注转 讻讬 诪讛 砖谞讛讙讜 讛讙讗讜谞讬诐 讝状诇 诇讛转驻诇诇 砖讘注 讛讜讗 讗讞专 砖谞驻住拽讛 讛诇讻讛 讻专状讙 讘讗讬诇讬谉 转拽讬注转讗 讜讚讘专讬 讛讘专讬转讗 谞讗诪专讬诐 诇驻讬 诪讞诇讜拽转诐 讜诇驻讬 讚注转诐 砖诇 专状讙 讜专讘谞谉 砖专状讙 住讜讘专 砖砖状爪 诪讜爪讬讗 讗转 讛讘拽讬 讗祝 讘砖讗专 讬诪讜转 讛砖谞讛 讜专讘谞谉 住讘专讬 砖讗讬谞讜 诪讜爪讬讗讜 诇注讜诇诐 讜爪专讬讻讬谉 讛诐 诇讛转驻诇诇 转砖注 诇讙诪专讬 讘专状讛 讜讝讛讜 砖讗诪专 专状讙 诇诪讛 砖状抓 讬讜专讚 讜讻砖讗诪专讜 诇讜 诇诪讛 爪讘讜专 讜讻讜壮 讜讻讬讜谉 砖讻谉 讗讬谉 诇讝讜讝 诪诪谞讛讙谉 砖诇 讙讗讜谞讬诐 砖专讗讜 诪专讘谞谉 住讘讜专讗讬 讻讬 讬砖讘讜 注诇 讻住讗讜 砖诇 专讘 讗砖讬 讜谞转驻诇诇讜 讘讘讛讻状谞 砖诇讜 讜专讗讜 砖讛爪讘讜专 诪转驻诇诇讬谉 砖讘注 讜注讬拽专 讜讗专讬讱. 讜诪讬讛讜 诇驻讬 诪讛 砖专讗讬谞讜 砖讗讬谉 讛讻诇 讝专讬讝讬谉 诇砖诪讜注 讻诇 讛转驻诇讛 诪砖状爪 讜讛诐 诪住讬讞讬谉 讚注转诐 诪诪谞讛 讟讜讘 讜讬驻讛 砖讬讛讗 讛讘拽讬 诪转驻诇诇 诇注爪诪讜 转砖注 讜诇讗 讬住诪讜讱 注诇 砖状爪 讻讬讜谉 砖讗驻砖专 诇讜 诇讛转驻诇诇 砖讗讬谞讜 讗谞讜住:



讜诪状砖 讘专讻讜转 讜讻讜'. 讜讗住讬拽谞讗 诪砖讜诐 讚讗讜讜砖讬 讘专讻讜转 讜讗讬转 讚讙专壮 诪砖讜诐 讚讗讜讜砖讗 讜讛讻诇 注谞讬谉 讗讞讚 砖讛转驻诇讛 讗专讜讻讛 讜谞驻讬砖讬 讘专讻讜转讬讛:



讗状专 讗诇注讝专 讜讻讜壮 讗诪专 专讘讗 讜讻讜'. 讻转讘 专讘讬谞讜 讝状诇 讜讻诪讛 讛讜讗 驻专拽讬诐 诪砖诇砖讬诐 讬讜诐 讜诇讛诇谉 驻讬壮 讜讬砖 讘讻诇诇 讚专讗砖讬 讞讚砖讬诐 讜讗转讬讗 诇专讘讬谞讜 讝状诇 诪讚讗拽砖讬谞谉 讘讙诪专讗 讗讚专讘讬 讗讬谞讬 讜讛讗 专讘 讬讛讜讚讛 诪住讚专 爪诇讜转讗 讜诪爪诇讬 讜驻专讬拽 砖讗谞讬 专讘 讬讛讜讚讛 讻讬讜谉 讚诪转诇转讬谉 诇转诇转讬谉 讬讜诪讬谉 讛讜讗 讚诪爪诇讬 驻讬壮 砖讛讬转讛 转讜专转讜 讗讜诪谞转讜 讜诇讗 讛讬讛 诪转驻诇诇 讜诪转讘讟诇 诪诪谞讜 诇砖讜诐 爪讜专讱 讘注讜诇诐 讜讚讻讜转讬讛 讘诇讞讜讚 驻讟讜专 诪谉 讛转驻诇讛 讻讚讗讬转讗 驻状拽 讚砖讘转 讜讻讬讜谉 讚诇讗 诪爪诇讬 讗诇讗 诪转诇转讬谉 诇转诇转讬谉 讬讜诪讬谉 讻驻专拽讬诐 讚诪讬 讜砖状诪 讘驻专拽讬诐 讛讬讬谞讜 诪砖诇砖讬诐 讬讜诐 讜诇讛诇谉 讻讚讘专讬 专讘讬谞讜 讝状诇 讜讻讚讗讬转讗 讘驻壮 讛专讜讗讛:



讙专住讬谞谉 讘注讬专讜讘讬谉 讗讬讘注讬讗 诇讛讜 讜讻讜壮 讜诪住拽谞讗 讗讜诪专 讝讻专讜谉 讗讞讚 讜注讜诇讛 诇讻讗谉 讜诇讻讗谉 讜讗住讬拽谞讗 讚讗讜诪专讬谉 讝诪谉 讘专状讛 讜讘讬状讛 驻讬专讜砖 讘砖谞讬 讬诪讬诐 讟讜讘讬诐 砖诇 专状讛 注诇 讛讻讜住 讻讚讗讬转讗 讛转诐 讜讻讚讻转讬讘谞讗 讘诪住壮 讬讜诪讗. 讜讙专住讬谞谉 讘驻专拽讗 拽诪讗 讚讘专讻讜转 讚注砖专转 讬诪讬诐 砖讘讬谉 专状讛 讜讬状讛 讗讜诪专 讛诪诇讱 讛拽讚讜砖 讜讛诪诇讱 讛诪砖驻讟 讜讗诐 讗诪专 讛讗诇 讛拽讚讜砖 诇讗 讬爪讗 讻讚驻住拽 讛专讬状祝 讝状诇 讜讛讜讗 讛谞讻讜谉 讜讛专壮 讬讜谞讛 讝状诇 讛讬讛 住讜讘专 砖讗讬谞讜 讞讜讝专 讗诇讗 讘砖讗诪专 讛讗诇 讛拽讚讜砖 讛讗诇 讛诪砖驻讟 讗讘诇 讗诐 讗诪专 诪诇讱 讗讜讛讘 爪讚拽讛 讜诪砖驻讟 讻诪讜 砖讗谞讜 谞讜讛讙讬谉 讛讬讜诐 讬爪讗 讻讬讜谉 砖讛讝讻讬专 诪诇讻讜转 讗讘诇 转诇诪讬讚讬 专讘讬谞讜 讛讙讚讜诇 讝状诇 讻转讘讜 诪砖诪讜 砖讗驻讬壮 讗诪专 诪诇讱 讗讜讛讘 爪讚拽讛 讜诪砖驻讟 讬砖 诇讞讝讜专 讜讝讛 讬讚讜注 诇诪讘讬谉 住讜讚 讛注谞讬谉 诇诪讛 爪专讬讱 诇讜诪专 讛诪诇讱 讛诪砖驻讟 砖谞专讗讛 讻诇砖讜谉 诪砖讜讘砖 讜讛讜讗 诪转讜拽 诇专讜讗讬 讛砖诪砖 讜讗诐 讛讜讗 住驻拽 讘讬讚讜 讞讜讝专 讚诪住转诪讗 讚讬讬砖讬讛 讚讻讜诇讛 砖转讗 谞拽讟 讜讻诪讜 砖讗诪专讜 讘讬专讜砖诇诪讬 讙讘讬 诪讜专讬讚 讛讟诇 讜诪讜专讬讚 讛讙砖诐 砖讻诇 砖诇砖讬诐 讬讜诐 住驻讬拽讜 讞讜讝专 讜讻谉 讛诇讻讛 诪驻讬 专讘讬壮 谞专讜:





讛诪讗讬专讬

注诐 砖讘砖讚讜转 砖讛诐 讗谞讜住讬诐 讜讗讬谉 讬讻讜诇讬诐 诇讘讗 诇讘讬转 讛讻谞住转 讗诐 讗讬谞诐 讘拽讬讗讬诐 讬讜爪讗讬诐 讘转驻诇转 砖诇讬讞 爪讘讜专 讗注"驻 砖诇讗 讛讬讜 砖诐 讘专"讛 讜讘讬讜诐 讛讻驻讜专讬诐 讗讘诇 诇讗 讘砖讗专 讬诪讜转 讛砖谞讛 注讚 砖讬讛讜 砖诐 诪转讞诇讛 讜注讚 住讜祝 讜讗诐 讛诐 讘拽讬讗讬诐 讘专"讛 讜讘讬讜诐 讛讻驻讜专讬诐 砖诇 讬讜讘诇 诇讗 讬爪讗讜 注讚 砖讬讛讜 砖诐 诪转讞诇讛 讜注讚 住讜祝 讜讘砖讗专 讬诪讜转 讛砖谞讛 诇讗 讬爪讗讜 讗诐 讛讬讜 砖诐 注讚 砖讬转驻诇诇讜 讛诐 注爪诪诐 讜砖诇 注讬专 讗祝 砖讗讬谞诐 讘拽讬讗讬诐 讜讗祝 讘专"讛 讜讬讜诐 讛讻驻讜专讬诐 诇讗 讬爪讗讜 注讚 砖讬讛讜 砖诐 诪转讞诇讛 讜注讚 住讜祝 讻诪讜 砖讘讬讗专谞讜 讘砖诐 转诇诪讜讚 讛诪注专讘 讬砖 诪讬 砖讗讜诪专 砖诇讗 谞讞诇拽讛 转驻诇转 专"讛 诇注谞讬谉 讝讛 诪转驻诇转 讻诇 讛砖谞讛 讗诇讗 诇注谞讬谉 砖诇砖 讘专讻讜转 专"诇 诪诇讻讬讜转 讝讻专讜谞讜转 讜砖讜驻专讜转 讗讘诇 专讗砖讜谞讜转 讜讗讞专讜谞讜转 讜拽讚讜砖转 讛讬讜诐 讚讬谞谉 讻砖讗专 讻诇 讘专讻讜转 砖诇 讻诇 讛砖谞讛 砖讗讬谉 砖诇讬讞 爪讘讜专 诪讜爪讬讗 讗诇讗 讗转 砖讗讬谞讜 讘拽讬 讜讗讬谉 讛讚讘专讬诐 谞专讗讬谉 讗诇讗 讻诇 转驻诇讜转 讛讬讜诐 讘讚讬谉 讝讛.



注诐 砖讗讞讜专讬 讛讻讛谞讬诐 讛讜讗讬诇 讜讗讬谉 诪砖讬诪讬诐 注爪诪诐 讻谞讙讚 驻谞讬讛诐 讗讬谞诐 讘讻诇诇 讘专讻讛 讗讘诇 注诐 砖讘砖讚讜转 讗注"驻 砖讗讬谞诐 砖诐 讛讜讗讬诇 讜讗谞讜住讬诐 讛诐 诪爪讚 讟专讚转诐 讛专讬 讛诐 讘讻诇诇 讛讘专讻讛.



讗注"驻 砖讘讬讗专谞讜 砖注砖专讛 驻住讜拽讬诐 爪专讬讱 诇讛讝讻讬专 讘讻诇 讘专讻讛 讜讘专讻讛 讗诐 专爪讛 砖诇讗 诇讛讝讻讬专 讗转 讛驻住讜拽讬诐 讗诇讗 砖讬讝讻讬专 注谞讬谉 诪诇讻讜转 讜讬讗诪专 注诇讬讜 讻诪讜 砖讻转讜讘 讘转讜专转讱 讜讻谉 讘谞讘讬讗讬诐 讜讻谉 讘讻转讜讘讬诐 讬爪讗 讗讞讚 讬讞讬讚 讜讗讞讚 爪讘讜专 讜诪讙讚讜诇讬 讛诪驻专砖讬诐 驻讬专砖讜讛 砖讬注砖讛 讻谉 砖诇砖讛 驻注诪讬诐 讘讻讱 讗讞转 专"诇 讘砖诇 转讜专讛 讜讘砖诇 谞讘讬讗讬诐 讜讘砖诇 讻转讜讘讬诐 讜讗讞"讻 讗讞转 讘砖诇 转讜专讛 砖诇讗 讬诪注讟 讞砖讘讜谉 讛驻住讜拽讬诐 讗诇讗 讛讝讻专转诐 讜诪讙讚讜诇讬 讛诪讞讘专讬诐 驻讬专砖讜讛 砖讬讘讬讗 驻住讜拽 讗讞讚 砖诇 转讜专讛 讘讻诇谉 讜讗讬谉 爪专讬讱 诇讛讝讻讬专 砖讗专 讛驻住讜拽讬诐 讜诇讗 诇讜诪专 讘讛诐 讻诪讜 砖讻转讜讘 讘转讜专转讱 讜注拽专 讛讚讘专讬诐 讻诪讜 砖驻讬专砖谞讜 转讞诇讛.



转驻诇转 专"讛 讜讬讜诐 讛讻驻讜专讬诐 讜讻谉 砖诇 讬诪讬诐 讟讜讘讬诐 讜讗驻讬诇讜 砖诇 专讗砖讬 讞讚砖讬诐 讛讜讗讬诇 讜讗讬谉 讗讚诐 诪转驻诇诇 讗讜转讛 讗诇讗 诪砖诇砖讬诐 诇砖诇砖讬诐 爪专讬讱 讗讚诐 诇讛住讚讬专 讗转 讛转驻诇讛 讘讬谞讜 诇讘讬谉 注爪诪讜 拽讜讚诐 砖讬转驻诇诇 讜讻谉 诪讬 砖讛讬转讛 转讜专转讜 讗讜诪谞讜转讜 讜讗讬谞讜 诪转驻诇诇 讗诇讗 诇驻专拽讬诐 讗诐 注讜诪讚 诪谉 讛转驻诇讛 砖诇砖讬诐 讬讜诐 爪专讬讱 诇讛住讚讬专 讗转 转驻诇转讜 讻砖讬专爪讛 诇讛转驻诇诇 讗祝 讘转驻诇讛 砖讘讻诇 讬讜诐 砖讻诇 砖注讜诪讚 诪谉 讛讚讘专 砖诇砖讬诐 讬讜诐 讗讬谞讜 砖讙讜专 讘驻讬讜 讻诇 讻讱.



讘诪住讻转 注讬专讜讘讬谉 诪' 讘' 讛转讘讗专 砖讗注"驻 砖专"讛 讗讬谞讜 讘讻诇诇 讛诪讜注讚讜转 讗讜诪专讬谉 讘讜 讝诪谉 讜讻谉 讘讬讜诐 讛讻驻讜专讬诐 讜讗注"驻 砖讘讬讜诐 讛讻驻讜专讬诐 讗讬 讗驻砖专 诇讗诪专讜 注诇 讛讻讜住 讗讜诪专讜 讘诇讗 讻讜住 讻诪讜 砖讛转讘讗专 砖诐 讝诪谉 讗讜诪专讜 讗驻讬诇讜 讘砖讜拽 讜讗谞讜 谞讜讛讙讬诐 诇讗诪专讜 注诇 讬讚讬 砖诇讬讞 爪讘讜专 讘讘讬转 讛讻谞住转 讘诇讬诇 讻谞讬住转 讬讜诐 讛讻驻讜专讬诐.



讜讻谉 讛转讘讗专 砖诐 砖讗注"驻 砖讬讜诐 专"讛 专讗砖 讞讚砖 讛讜讗 讗讬谉 爪专讬讱 诇讛讝讻讬专讜 讝讻专讜谉 讗讞讚 注讜诇讛 诇讻讗谉 讜诇讻讗谉 专"诇 砖诪诇转 讬讜诐 讛讝讻专讜谉 讻讜诇诇转 专"讛 讜专讗砖 讞讚砖 砖讛专讬 讘砖谞讬讛诐 谞讗诪专讛 讝讻讬专讛 讘专"讛 讝讻专讜谉 转专讜注讛 讜讘专讗砖 讞讚砖 讜讘讬讜诐 砖诪讞转讻诐 讜诪讜注讚讬讻诐 讜讘专讗砖讬 讞讚砖讬讻诐 讜谞讝讻专转诐 讜讛讬讜 诇讻诐 诇讝讻专讜谉 讜讻讜' 讛砖讗讬诇讜 讘讜 讝讛 讛诇砖讜谉 讝讻专讜谉 诇讻诇诐 讬讛讬讜 转砖讜注转 谞驻砖诐 讜讻讜' 讜诪讗讞专 砖讻谉 讬专讗讛 诇讬 砖讗讬谞讜 爪专讬讱 诇讜诪专 讗转 诪讜住驻讬 砖讻砖讗诪专 讗转 诪讜住祝 讬讜诐 讛讝讻专讜谉 讻诇诇 讘讜 砖诇 专讗砖 讞讚砖 讜砖诇 专"讛 砖诪诇转 诪讜住祝 讻讜诇诇转 讻诇 砖谞讬转讜住祝 讘讬讜诐 讜讛专讬 讛讜讗 讻诪讬 砖讗诪专 讗转 诪讜住祝 讬讜诐 讛转专讜注讛 讜讬讜诐 专讗砖 讛讞讚砖 讜谞诪爪讗 砖讗讬谉 爪专讬讱 诇讜诪专 诪讜住驻讬 讗讗"讻 讛讬讛 讘砖讘转 砖讛专讬 诪"诪 讛砖讘转 诇讗 谞讻诇诇 讘诪诇转 讝讻专讜谉 讜爪专讬讱 诇讻诇诇讜 讘诪诇转 诪讜住驻讬 讜讬砖 诪爪专讬讻讬谉 诇讜诪专 讗转 诪讜住驻讬 讜讻谉 讗谞讜 谞讜讛讙讬诐 讜讗祝 讘讬讜诐 砖谞讬 砖讛专讬 诪"诪 讻诇 讚讬谞讬 专讗砖讜谉 注诇讬讜 讜讬砖 讗讜诪专讬诐 砖讗诐 诇讗 讗诪专 诇讗 讬爪讗 讜诇讗 讬专讗讛 讻谉 讗祝 讘砖讘转 砖讘讚讬注讘讚 诪讬讛讗 讬专讗讛 砖讛讻诇 谞讻诇诇 讘讜.



诪拽爪转 讙讗讜谞讬诐 讻转讘讜 砖讝讛 砖转拽注 讘砖讘讬诇 讻诇 讛爪讘讜专 诪讬讜砖讘 讛讜讗 砖专讗讜讬 诇转拽讜注 诪注讜诪讚 注诇 住讚专 讘专讻讜转 讜讗住讜专 诇讜 诇讚讘专 诪砖讬转讞讬诇 诇讘专讱 讘转拽讬注讜转 砖诪讬讜砖讘 注讚 砖讬讙诪讜专 讻诇 讗讜转谉 砖注诇 住讚专 讘专讻讜转 讜讗诐 砖讞 讙讜注专讬谉 讘讜 讗诇讗 砖讗讬谉 爪专讬讱 诇讞讝讜专 讜诇讘专讱 讛讜讗讬诇 讜诪"诪 诪爪讜讛 讗讞转 讛讬讗 砖讛专讬 讛讛诇诇 诪讘专讻讬谉 注诇讬讜 拽讜讚诐 拽专讬讗转讜 讜驻讜住拽 讘讬谉 驻专拽 诇驻专拽 讜讗讬谞讜 讞讜讝专 讜诪讘专讱 讜诪"诪 讗诐 诇讗 转拽注 讗讞讚 讗诇讗 砖谞讬诐 讗讜 砖诇砖讛 讗祝 讛诐 诪讻讞 专讗砖讜谉 讛诐 讘讗讬诐 讜讘诪拽讜诪诐 讜讗住讜专 诇讛诐 诇讛砖讬讞 讜讻谉 讗讬谉 讛砖谞讬 讞讜讝专 讜诪讘专讱 讜驻讬专砖讜 讛讙讗讜谞讬诐 诪驻谞讬 砖诇讗 讘专讱 讛专讗砖讜谉 诇转拽讜注 讗诇讗 诇砖诪讜注 讜讻诇诐 讘讻诇诇 讛讘专讻讛 讜讗讬谉 爪专讬讱 讘讻讱 砖讛专讬 诪爪讜讛 讗讞转 讛讬讗 讜讬"诪 砖讗诐 讝讛 砖转讜拽注 诪注讜诪讚 诇讗 讛讬讛 砖诐 讘砖注讛 砖讘专讱 专讗砖讜谉 砖转拽注 诪讬讜砖讘 讞讜讝专 讜诪讘专讱 讜诇讗 讬专讗讛 讻谉 讜讗注"驻 砖讬砖 拽爪转 诪爪讜转 砖讬砖 讘讛谉 讛诪砖讱 砖讗讬谉 讘讛诐 讗讬住讜专 讚讘讜专 讗诇讗 讘讬谉 讛讘专讻讛 诇诪爪讜讛 讗讘诇 诇讗 诪砖讛转讞讬诇 讘诪爪讜讛 讻讙讜谉 讘讬注讜专 讞诪抓 砖讗讞专 砖讛转讞讬诇 讬讻讜诇 诇讚讘专 诪"诪 讘讝讜 专讗讜讬 诇讛讻谞注转 诇讘 讜诇讛专注讚转 讛讬爪专 砖诇讗 讬驻谞讛 诇讘讜 诇讚讘专讬诐 讘讟诇讬诐.



砖讗专 讛注诐 讛讜讗讬诇 讜谞驻讟专讜 讘转拽讬注讜转 砖诪讬讜砖讘 讜讗讬谉 讞讬讜讘 诇讬讞讬讚 讘转拽讬注讜转 砖注诇 住讚专 讘专讻讜转 讻诇诇 讗诐 专讜爪讛 讝讛 诇注砖讜转 注爪诪讜 讬讞讬讚 讗注"驻 砖讛讜讗 讘爪讘讜专 讜讗讬谉 讚注转讜 诇讞讬讬讘 注爪诪讜 讘转拽讬注讜转 砖注诇 住讚专 讘专讻讜转 讗讬谞讬 专讜讗讛 讙注专讛 讘讻讱 讜讗诐 专讜爪讛 诇讛讬讜转 诪讻诇诇 讛爪讘讜专 诇诪谞讬谉 讜诇拽讘诇 注诇讬讜 讞讬讜讘 转拽讬注讜转 砖诪注讜诪讚 讗祝 讛讜讗 讗住讜专 诇讛砖讬讞 讗讗"讻 诇爪讜专讱 讛诪爪讜讛 讗诇讗 砖诇讘讬 谞讜拽驻讬 诇讜诪专 砖讗祝 诇讝讛 讗讬谉 注诇讬讜 讞讬讜讘 砖转讬拽讛 讗诇讗 诪砖讬转讞讬诇 砖诇讬讞 爪讘讜专 讘转驻诇转 讛诪讜住祝 讜讛讜讗 砖讗谞讬 讗讜诪专 砖讘专讻讜转 讗诇讜 专"诇 诪诇讻讬讜转 讝讻专讜谞讜转 讜砖讜驻专讜转 讘专讻讜转 砖讜驻专 讛谉 讜讗驻讬诇讜 诇讗 转拽注谉 专爪讜驻讜转 讜讬讜爪讗 讘讗诇讜 讗讬谞讜 爪专讬讱 诇讘专讻转 砖讜驻专 讻诇诇 讜讗"讻 讛专讬 讗诇讜 讘专讻讛 讗讞专转 诇砖讜驻专 讜讗讬谉 讞讬讜讘 砖转讬拽讛 拽讜讚诐 诇讛谉 讜讗注"驻 砖讗讬谉 讘专讻讜转 诪注讻讘讜转 讗转 讛转拽讬注讜转 讛专讬 讘专讻讜转 拽专讬讗转 砖诪注 讻讬讜爪讗 讘讛谉 砖讗讬谉 讘专讻讜转 拽专讬讗转 砖诪注 诪注讻讘讜转 讝讜 讗转 讝讜 讜诇讗 拽专讬讗转 砖诪注 讗转 讛讘专讻讜转 讜讗注驻"讻 讘专讻讜转 砖诇 拽专讬讗转 砖诪注 讛谉 讜讗讬谉 爪专讬讱 诇讘专讻讛 讗讞专转 讜讻谉 讘讗诇讜 讜讗讞专 砖讻谉 讗讬谉 转拽讬注讜转 砖诪注讜诪讚 谞讻诇诇讜转 讘讘专讻转 讗讜转谉 砖诪讬讜砖讘 讜诪讜转专 诇讛砖讬讞 注讚 砖讬转讞讬诇 砖诇讬讞 爪讘讜专 讘转驻诇转 讛诪讜住祝 讻讱 谞专讗讛 诇讬 讘专讜专 讗诇讗 砖专讘讬诐 讞讜诇拽讬诐 注诇讬 砖诪讗 转讗诪专 诇讚讘专讬 讙讗讜谞讬诐 讗诇讜 讜讛专讬 转驻诇讬谉 诪爪讜讛 讗讞转 讛谉 讜讻砖砖讞 讘讬谉 转驻诇讛 砖诇 讬讚 诇转驻诇讛 砖诇 专讗砖 诪讘专讱 讘专讻讛 讗讞专转 注诇 砖诇 专讗砖 讻诪讜 砖讬转讘讗专 讘诪拽讜诪讜 讗讬谉 讛谞讚讜谉 讚讜诪讛 诇专讗讬讛 砖讛转驻诇讬谉 砖转讬 诪爪讜转 讛诐 砖讛专讬 转驻诇讛 砖诇 讬讚 讗讬谞讛 诪注讻讘转 砖诇 专讗砖 讜砖诇 专讗砖 讗讬谞讛 诪注讻讘转 砖诇 讬讚 讜诇讗 注讜讚 讗诇讗 砖讛讜讗 诪砖谞讛 讘谞住讞 讛讘专讻讛 讻砖住讞 讘谞转讬诐 砖注诇 讬讚 讗讜诪专 诇讛谞讬讞 转驻诇讬谉 讜注诇 砖诇 专讗砖 讗讜诪专 注诇 诪爪讜转 转驻诇讬谉 讜讛讜讗 砖讗诪专讜 诇讗 住讞 诪讘专讱 讗讞转 驻讬专讜砖 注诇 砖转讬讛谉 砖讞 诪讘专讱 砖转讬诐 讜讗注驻"讻 讗讬谉 专讗讜讬 诇讛砖讬讞 讻诪讜 砖讗诪专讜 砖讞 讘讬谉 转驻诇讛 诇转驻诇讛 注讘讬专讛 讛讬讗 讘讬讚讜 讜讞讜讝专 注诇讬讛 诪注讜专讻讬 讛诪诇讞诪讛 讗讘诇 转拽讬注讜转 诪爪讜讛 讗讞转 讛谉 讜讗讬谉 专讗讜讬 诇讞讝讜专 讜诇讘专讱 讗祝 诇讚讘专讬讛诐 讻诪讜 砖讘讗专谞讜 讬砖 讞讜诇拽讬谉 诇注谞讬谉 转驻诇讬谉 诇讜诪专 砖讗祝 讘诇讗 砖讞 诪讘专讱 砖转讬诐 注诇 砖诇 讬讚 诇讛谞讬讞 转驻诇讬谉 讜注诇 砖诇 专讗砖 注诇 诪爪讜转 转驻诇讬谉 砖砖转讬 诪爪讜转 讛谉 讜诇讗 讗诪专讜 注诇 讛砖讞 讘谞转讬诐 砖注讘讬专讛 讛讬讗 讘讬讚讜 诪驻谞讬 砖讬讛讜 谞讻诇诇讬诐 讘讘专讻讛 讗讞转 讗诇讗 诪驻谞讬 砖讻诇诇诐 讛讻转讜讘 讘诪诇讛 讗讞转 讻讗诪专讜 讜讛讬讜 诇讗讜转 讜讻讜' 讛讜专讛 砖专讗讜讬 诇注砖讜转 讗转 砖转讬讛谉 讘转讻讬驻讛 讜砖诇讗 讬砖讬讞 讘谞转讬诐 讜诪讛 砖讗诪专讜 诇讗 砖讞 诪讘专讱 讗讞转 驻讬专讜砖讜 讗讞转 诇砖诇 讬讚 讜讗讞转 诇砖诇 专讗砖 讜诪讛 砖讗诪专讜 砖讞 诪讘专讱 砖转讬诐 驻讬' 注诇 砖诇 专讗砖 讜讛讜讗 砖讞讜讝专 诇讘专讻转 讛讬讚 讻讚讬 诇住诪讜讱 诇讛 砖诇 专讗砖 讜讚讜诪讛 讻诪讬 砖诪讘专讱 砖转讬诐 注诇 砖诇 专讗砖 讜诪讛讚拽 诪"诪 拽砖专 转驻诇转 砖诇 讬讚 讜讗讞转 诇砖诇 专讗砖 讗祝 讘诇讗 砖讞 讜诪"诪 讗讬谉 讛讚讘专讬诐 谞专讗讬谉 讻诇诇 讜讙讗讜谞讬 注讜诇诐 讻转讘讜 注诇 讚讘专讬诐 讗诇讜 砖讚讘专讬诐 诪砖讜讘砖讬诐 讛诐 讜讻谉 讛讚讘专讬诐 谞专讗讬谉 讜讻讬 诪讛讬讻谉 讬讘讗 诇谞讜 诇讞讝讜专 讘讚讘专 砖讛讜讗 诪爪讜讛 讘驻谞讬 注爪诪讛 讗讞专 砖谞注砖讬转 诪爪讜讛 讻讛诇讻转讛 讗诇讗 注拽专 讛讚讘专讬诐 讻诪讜 砖讻转讘谞讜 转讞诇讛.



讻转讘讜 讛讙讗讜谞讬诐 砖讝讛 砖诪讘专讱 注诇 讛砖讜驻专 诪讘专讱 诇砖诪讜注 拽讜诇 砖讜驻专 讜讗讬谉 诪讘专讱 诇转拽讜注 讘砖讜驻专 讗讜 诇讛专讬注 讘砖讜驻专 诪驻谞讬 砖诇砖讜谞讜转 讗诇讜 诇讗 讛讬讜 讻讜诇诇讬诐 讗诇讗 注谞讬谉 讗讞讚 讗讜 转拽讬注讛 讗讜 转专讜注讛 讜转驻砖讜 诇砖讜谉 诇砖诪讜注 砖讻讜诇诇 讗转 讛讻诇 诪驻谞讬 砖讗讬谉 诪讘专讻讬谉 讘注诇 诪驻谞讬 砖讛诪爪讜讛 谞诪砖讻转 诇讗讜转谉 砖注诇 住讚专 讘专讻讜转 讜讗讬谉 谞注砖讜转 讘讘转 讗讞转 讻诪讙诇讛 讜诇讜诇讘.



讜讞讬讬讘 诇讘专讱 讝诪谉 讜讗讬谞讜 谞驻讟专 讘砖诇 拽讚讜砖 砖讛拽讚讜砖 诪爪讜转讜 讘诇讬诇讛 讜讛砖讜驻专 诪爪讜转讜 讘讬讜诐.



讜讝讛 砖讬注讜专 诪讛 砖专讗讜讬 诇讻诇诇讜 讘驻住拽讬 诪住讻转 专讗砖 讛砖谞讛 转讛诇讛 诇讗诇 讬讘讗 讗讞专讬讜 诪讛 砖讬专讗讛 诇讻诇诇讜 讘驻住拽讬 诪住讻转 讬讜诪讗 讘注讝专转 讛爪讜专 讜讘讬砖讜注转讜 讗诪谉.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛"讙 讛诇讻讛 讝讜 讻讜' 诪转诪注讟讬谉 讜诪转讜讱 砖砖讬谞讜 诪注砖讬讛诐 砖讬谞讛 讛拽讘"讛 注诇讬讛诐 诪注砖讛 讘专讗砖讬转 讜讛注诇讛 诪讝诇 讻讬诪讛 讘讬讜诐 讜谞讟诇 砖谞讬 讻讜讻讘讬诐 诪诪谞讛 讻讜' 讜讘讚"讛 专讘讬 讬讛讜砖注 讻讜' 讜谞讟诇 砖谞讬 讻讜讻讘讬诐 诪讻讬诪讛 讜讛讘讬讗 讻讜' 注讻"诇 讻爪"诇:


住诇讬拽 驻专拽 讬讜诐 讟讜讘 讜住诇讬拽讗 诇讛 诪住讻转 专讗砖 讛砖谞讛





专砖"砖

专砖"讬 讚"讛 讗诇讗 诪砖讜诐 讚讗讜讜砖讬. 讜讗专讜讻讜转 讜诪讟注讜转. 讻爪"诇:



住诇讬拽 讘注讝专 讛谞讜转谉 诇讬注祝 讻讞





讛讙讛讜转 讬注讘"抓

讙诪' 讚诪转诇转讬谉 讬讜诪讬谉 诇转诇转讬谉 讻讜壮.谞状讘 讛讬讛 谞状诇 讚讛讬讬谞讜 讘专"讞 讜讛讬讬谞讜 谞诪讬 砖诇 驻专拽讬诐 讚讻讬讬诇 砖诇 专讙诇讬诐 讜专"讞 [讜注讬壮 讘"讬 讗状讞 住讬诪谉 拽壮]:





讘谉 讬讛讜讬讚注

诇职注讜止诇指诐 讬址住职讚旨执讬专 讗指讚指诐 转旨职驻执诇旨指转讜止 讜职讗址讞址专 讻旨指讱职 讬执转职驻旨址诇旨值诇. 谞专讗讛 诇讬 讘住"讚 诪讛 砖讗诪专 讬址住职讚旨执讬专 讛讻讜讜谞讛 砖讬注砖讛 讻驻讬 住讚专 讛注讜诇诪讜转 诇讜诪专 讛拽专讘谞讜转 转讞诇讛 砖讛诐 讘注砖讬讬讛 讜讗讞专讬讛诐 讛讝诪讬专讜转 砖讛诐 讘讬爪讬专讛 砖讘讝讛 讬注诇讛 诪注砖讬讛 诇讬爪讬专讛 讜讗讞专讬讛诐 讛讬讜爪专 砖讛讜讗 讘讘专讬讗讛 砖讬注诇讛 诪讬爪讬专讛 诇讘专讬讗讛 讜讗讞专 讛讬讜爪专 转驻诇转 讛注诪讬讚讛 砖讛讬讗 讘讗爪讬诇讜转 砖讬注诇讛 诪讘专讬讗讛 诇讗爪讬诇讜转 讜诇讻谉 讛诪拽讜讘诇讬诐 诪讚拽讚拽讬诐 讘讻讱 讗驻讬诇讜 讗诐 讗讬讞专讜 诇讘讗 诇讘讬转 讛讻谞住转 讜讗诐 讬注砖讜 讻住讚专 讛讝讛 诇讗 讬讜讻诇讜 诇讛转驻诇诇 转驻讬诇转 讛注诪讬讚讛 注诐 讛爪讬讘讜专 注诐 讻诇 讝讛 拽驻讚讬 诇讛转驻诇诇 讘住讚专 讛讝讛, 讜诇讝讛 讗诪专 诇职注讜止诇指诐 讬址住职讚旨执讬专 讗指讚指诐 转旨职驻执诇旨指转讜止 讚讛讬讬谞讜 讘拽专讘谞讜转 讜讝诪讬专讜转 讜讬讜爪专 讜职讗址讞址专 讻旨指讱职 讬执转职驻旨址诇旨值诇 转驻诇转 讛注诪讬讚讛. 讜讗诪专 '诇职注讜止诇指诐' 专讜爪讛 诇讜诪专 讗诐 讗讬讞专 讜诇讗 讬讜讻诇 诇讛转驻诇诇 转驻讬诇转 讛注诪讬讚讛 注诐 讛爪讬讘讜专 讘讬讞讚."



诇止讗 驻旨指讟址专 专址讘旨指谉 讙旨址诪职诇执讬讗值诇 讗侄诇旨指讗 注址诐 砖讈侄讘旨址砖旨讉指讚讜止转; 诪址讗讬 讟址注植诪指讗? 诪执砖旨讈讜旨诐 讚旨职讗址谞旨执住旨值讬 讘旨执诪职诇指讗讻指讛
讛谞讛 讘讝讛 谞专讗讛 诇讬 讘住"讚 诇驻专砖 讟注诐 谞讻讜谉 诇转驻讬诇转 讛讻讛谞讬诐 砖转拽谞讜 诇讛诐 诇讜诪专 讗讞专 讘专讻转 讻讛谞讬诐 专执讘旨讜止谞讜止 砖讈侄诇 注讜止诇指诐 注指砖讉执讬谞讜旨 诪址讛 砖讈侄讙旨指讝址专职转旨指 注指诇值讬谞讜旨 注植砖讉值讛 注执诪旨指谞讜旨 讻旨职诪讜止 砖讈侄讛执讘职讟址讞职转旨指谞讜旨 讛址砖讈职拽执讬驻指讛 诪执诪旨职注讜止谉 拽指讚职砖讈职讱指 诪执谉 讛址砖旨讈指诪址讬执诐 讜旨讘指专值讱职 讗侄转 注址诪旨职讱指 讗侄转 讬执砖讉职专指讗值诇 讜职讗值转 讛指讗植讚指诪指讛 讗植砖讈侄专 谞指转址转旨指讛 诇指谞讜旨 讜讻讜'. 讜爪专讬讱 诇讛讘讬谉 诇诪讛 诪讝讻讬专讬诐 讛讘讟讞讛 砖诇 驻住讜拽 讝讛 讚讜拽讗 讜讛诇讗 讬砖 讘驻住讜拽讬诐 讻诪讛 讛讘讟讞讜转 讘讘专讻讜转 讬砖专讗诇? 
讜谞专讗讛 诇讬 讘住"讚 讘讛拽讚讬诐 诪讛 砖讗诪专 讛讙讗讜谉 诪讛专砖"拽 [砖诇诪讛 拽诇讜讙注专] 讝"诇 讘驻转讬讞转讜 诇住驻专 讟讜讘 讟注诐 讜讚注转 讘注谞讬谉 诪讬 砖谞讗谞住 讜诇讗 诪诇 诪讞诪转 砖诪转讜 讗讞讬讜 诪讞诪转 诪讬诇讛 讗讬 讞砖讬讘 讝讛 讻讗诇讜 谞讬诪讜诇 讗讜 诇讗讜? 讜讻转讘 砖讝讛 转诇讜讬 讘驻诇讜讙转讗 讚专讘讬 讬讜讞谞谉 讜专讬砖 诇拽讬砖 讘讬专讜砖诇诪讬 讛讜讘讗 讘驻讜住拽讬诐 讜讘砖"讱 讞讜砖谉 诪砖驻讟 住讬诪谉 讻"讗 讚专讬砖 诇拽讬砖 住讘讬专讗 诇讬讛 讗讜谞住讗 讻诪讗谉 讚注讘讬讚 讜专讘讬 讬讜讞谞谉 住讘讬专讗 诇讬讛 讗讜谞住讗 讻诪讗谉 讚诇讗 注讘讬讚 讜讛讜讘讗 讘讛专"谉 驻专拽 讙' 讚拽讚讜砖讬谉, 讜讗谞谉 拽讬讬诪讗 诇谉 讻专讘讬 讬讜讞谞谉 讚讗讜谞住讗 讻诪讗谉 讚诇讗 注讘讬讚 讜讗诐 讻谉 讝讛 讗讬谞讜 讞砖讜讘 讻谞讬诪讜诇, 讗讱 讝讛 讚讬讬拽讗 讘讚讬谞讬 讗讚诐 讚拽讬讬诪讗 诇谉 讗讜谞住讗 讻诪讗谉 讚诇讗 注讘讬讚 讗讘诇 讘讚讬谞讬 砖诪讬诐 讛讜讬 讗讜谞住讗 讻诪讗谉 讚注讘讬讚 讚讛专讬 讗诪专讜 专讝"诇 (拽讬讚讜砖讬谉 诪.) '讞讬砖讘 诇注砖讜转 诪爪讜讛 讜谞讗谞住 讜诇讗 注砖讗讛 诪注诇讛 注诇讬讜 讛讻转讜讘 讻讗诇讜 注砖讗讛' 讜诪讜讻讞 诪讻讗谉 讚讘讚讬谞讬 砖诪讬诐 讗讜谞住讗 讻诪讗谉 讚注讘讬讚 讜讞砖讬讘 讝讛 讻谞讬诪讜诇 注讚 讻讗谉 讚讘专讬讜 讬注讜讬谉 砖诐. 
讜讛谞讛 讛砖转讗 拽砖讛 讛讻讗 讗诪讗讬 注诐 砖讘砖讚讜转 讛诐 讘讻诇诇 讛讘专讻讛 诪讟注诐 讚讗谞讬住讬 讚谞讞砖讘 诇讛诐 讻讗诇讜 讘讗讜 讜谞转讘专讻讜 诪驻讬 讛讻讛谞讬诐 讜讛讗 拽讬讬诪讗 诇谉 讻诪讗谉 讚讗诪专 讗讜谞住讗 讻诪讗谉 讚诇讗 注讘讬讚 讜讗诐 讻谉 诇讗 转讜注讬诇 诇讛诐 讘专讻转 讻讛谞讬诐? 讗讱 讛转讬专讜抓 注诇 讝讛 驻砖讜讟 讻讬 讻讗谉 讗讬谞讜 注谞讬谉 谞讜讙注 诇讚讬谞讬 讗讚诐 讗诇讗 注谞讬谉 讚讬谞讬 砖诪讬诐 砖讗讜诪专讬诐 砖讛砖讬"转 讛讜讗 讬讘专讱 讗转 讬砖专讗诇 讘讘专讻讜转 讗诇讜 讻诪讜 砖谞讗诪专 '讬职讘指专侄讻职讱指 讛' 讜职讬执砖职讈诪职专侄讱指: 讬指讗值专 讛' 驻指旨谞指讬讜 讗值诇侄讬讱指 讜执讬讞只谞侄旨讱指旨: 讬执砖指旨讉讗 讛' 驻指旨谞指讬讜 讗值诇侄讬讱指 讜职讬指砖值讉诐 诇职讱指 砖指讈诇讜止诐' 讜讘讚讬谞讬 砖诪讬诐 讗讜谞住讗 讻诪讗谉 讚注讘讬讚, 讜诇讻谉 注诐 砖讘砖讚讜转 讻讬讜谉 讚讛诐 讗谞讜住讬诐 谞讻谞住讜 讘讻诇诇 讛讘专讻讛.
讜讛砖转讗 讘讝讛 诪讜讘谉 注谞讬谉 讛讘拽砖讛 砖诇 讛讻讛谞讬诐 砖讗讜诪专讬诐 讗讞专 讛讘专讻讛 驻住讜拽 (讚讘专讬诐 讻讜, 讟讜) '讛址砖讈职拽执讬驻指讛 诪执诪旨职注讜止谉 拽指讚职砖讈职讱指 诪执谉 讛址砖旨讈指诪址讬执诐 讜旨讘指专值讱职 讗侄转 注址诪旨职讱指 讗侄转 讬执砖讉职专指讗值诇' 砖专讜爪讬诐 讘讝讛 诇讝讻讜转 讙诐 诇注诐 砖讘砖讚讜转 砖讛诐 讗谞讜住讬诐 砖转讙讬注 讘专讻转诐 诇讛诐 讙诐 讻谉 诪砖讜诐 讚讗祝 注诇 讙讘 讚讘讚讬谞讬 讗讚诐 讗讜谞住讗 讻诪讗谉 讚诇讗 注讘讬讚 讛谞讛 讘讚讬谞讬 砖诪讬诐 讗讜谞住讗 讻诪讗谉 讚注讘讬讚 讜注诇 讬讚讬 讻讱 讝讜讻讬谉 讙诐 讛诐 讘讘专讻讛, 讜诇讝讛 讗诪专 '讛址砖讈职拽执讬驻指讛 诪执诪旨职注讜止谉 拽指讚职砖讈职讱指 诪执谉 讛址砖旨讈指诪址讬执诐' 讚砖诐 讗讜谞住讗 讻诪讗谉 讚注讘讬讚, 讜注诇 讬讚讬 讻讱 '讜旨讘指专值讱职 讗侄转 注址诪旨职讱指 讗侄转 讬执砖讉职专指讗值诇' 讗侄转 诇专讘讜转 注诐 砖讘砖讚讜转, 砖讙诐 讛诐 讬转讘专讻讜 诇职讞址讬旨执讬诐.





讘谞讬讛讜

诇止讗 驻旨指讟址专 专址讘旨指谉 讙旨址诪职诇执讬讗值诇 讗侄诇旨指讗 注址诐 砖讈侄讘旨址砖旨讉指讚讜止转; 诪址讗讬 讟址注植诪指讗? 诪执砖旨讈讜旨诐 讚旨职讗址谞旨执住旨值讬 讘旨执诪职诇指讗讻指讛. 注讬讬谉 诪讛 砖讗诪专 讘住"讚 讘住讛"拽 讘侄旨谉 讬职讛讜止讬指讚指注, 讚诪讛 砖讝讜讻讬诐 讙诐 讛注诐 砖讘砖讚讜转 讘讘专讻转 讻讛谞讬诐 讗讬谞讜 注诇 驻讬 讛讚讬谉 讘讚讬谞讬 讗讚诐, 讗诇讗 专拽 讛讜讗 讻驻讬 讚讬谞讬 砖诪讬诐 讚讗讜谞住讗 讻诪讗谉 讚注讘讬讚 讛讜讗 讘讚讬谞讬 砖诪讬诐 讜讗讬谉 讝讛 讗诇讗 注诇 驻讬 诪讚转 讛讞住讚 讻讬 诇驻讬 诪讚转 讛讙讘讜专讛 爪专讬讱 砖讬转谞讛讙讜 注诐 讛讗讚诐 讻驻讬 讚讬谞讬 讗讚诐, 讜讬讚讜注 诪讬 砖注讜讘讚 讗转 讛砖讬"转 诪讗讛讘讛 讬转谞讛讙讜 注诪讜 讘讘讬转 讚讬谉 砖诇 诪注诇讛 讘诪讚转 讛讞住讚 诪讚讛 讻谞讙讚 诪讚讛, 讗讘诇 讛注讜讘讚 诪讬专讗讛 讬转谞讛讙讜 注诪讜 讘诪讚转 讛讙讘讜专讛, 讜诇驻讬 讝讛 诪讛 砖讝讜讻讬谉 讙诐 注诐 砖讘砖讚讜转 讘讘专讻转 讻讛谞讬诐 讛讻诇 讛讜讗 讘注讘讜专 砖注讜讘讚讬谉 讗转 讛拽讘"讛 诪讗讛讘讛.
讜讘讝讛 讬讜讘谉 讘住"讚 谞讜住讞 讛讘专讻讛 砖诪讘专讻讬诐 讛讻讛谞讬诐 '讗植砖侄讈专 拽执讚职旨砖指讈谞讜旨 讘执旨拽职讚只砖指旨讈转讜止 砖侄讈诇 讗址讛植专止谉 讜职爪执讜指旨谞讜旨 诇职讘指专值讱职 讗侄转 注址诪旨讜止 讬执砖职讉专指讗值诇 讘职旨讗址讛植讘指讛' 转讬讘转 '讗侄转' 诇砖讜谉 讬转专, 讗讱 讘讗讛 讛讗转 诇专讘讜转 注诐 砖讘砖讚讜转 讜讗诇讜 讝讜讻讬诐 诪爪讚 讛讗讛讘讛 砖讛诐 注讜讘讚讬诐 讛砖讬"转 诪讗讛讘讛.
讜讘讝讛 讬讜讘谉 讘住"讚 讛讟注诐 诪讛 砖讬讻讜诇讬谉 讛讻讛谞讬诐 诇讘专讱 讗转 讬砖专讗诇 讘讻诪讛 诪讬谞讬 讟讜讘讛 讘讘转 讗讞转 讻讬 讘讘专讻转 讻讛谞讬诐 讬砖 讘专讻讜转 讛专讘讛 注诇 砖诪讬专讛 讜注讜砖专 讜诪讝讜谞讜转 讜讞讻诪讛 讜砖诇讜诐, 讜讗谞谉 拽讬讬诪讗 诇谉 讗讬谉 砖讜讗诇讬谉 讘' 诪讬谞讬 砖讗诇讜转 讘讘转 讗讞转 诪谉 讛砖诪讬诐, 讗讱 讻转讘讜 讛诪驻专砖讬诐 讚讗诐 讛讗讚诐 注讜讘讚 讗转 讛' 诪讗讛讘讛 讬讜讻诇 诇砖讗诇 讻诪讛 砖讗诇讜转 讘讘转 讗讞转.
讜讘讝讛 驻专砖转讬 讘住"讚 诪讗诪专 讛转谞讗 (诪砖谞讛 讗讘讜转 讜, 讗) '讻指旨诇 讛址诇旨讜止诪值讚 讘址旨转旨讜止专指讛 诇执砖职讈诪指讛旨, 讝讜止讻侄讛 诇执讚职讘指专执讬诐 讛址专职讘值旨讛' 讚讛讬讬谞讜 诇讜诪讚 诇砖诪讛 砖诇讗 注诇 诪谞转 诇拽讘诇 驻专住, 讗诐 讻谉 谞诪爪讗 讛讜讗 注讜讘讚 诪讗讛讘讛, 讜注诇 讬讚讬 讻讱 讝讜讻讛 诇讚讘专讬诐 讛专讘讛 讘转驻讬诇转讜 砖讬讜讻诇 诇砖讗诇 砖讗诇讜转 讛专讘讛 讘讘转 讗讞转 注诇 讻诪讛 诪讬谞讬 讟讜讘讛 讜讞讬讬诐.
讘砖诐 讛' 谞注砖讛 讜谞爪诇讬讞 诇讬拽讘讛"讜





驻谞讬 讬讛讜砖注

讘讙诪专讗 讗诪专 专讘 讗讞讗 讘专 注讜讬专讗 讗诪专 专讘讬 砖诪注讜谉 讞住讬讚讗 诇讗 驻讟专 专"讙 讗诇讗 注诐 砖讘砖讚讜转 诪"讟 诪砖讜诐 讚讗谞讬住讬 驻专砖"讬 讝"诇 讚讗谞讬住讬 讛讬讬谞讜 砖讗讬谉 讬讻讜诇讬谉 诇讘讗 诇讘讛"讻 讻讚讗诪专讬谞谉 诇注谞讬谉 讻讛谞讬诐 讜讻谉 讻转讘讜 讛转讜住' 诇注讬诇 讘讚"讛 讻讱 诪讜爪讬讗 讘砖诐 专砖"讬 讝"诇. 讗诇讗 讚诇讻讗讜专讛 讘诪"砖 专砖"讬 讘讚"讛 讗讘诇 讘注讬专 诇讗 诪砖讜诐 讚诇讗 讗谞讬住讬 讜讬讻讜诇讬谉 诇讛住讚讬专 转驻诇转谉 注讻"诇 讜诪讚诇讗 讻转讘 砖讬讻讜诇讬谉 诇讘讗 诇讘讛讻"谞 诪砖诪注 讚讘讬讻讜诇讬谉 诇讛住讚讬专 转驻讬诇转谉 转诇讬讗 诪讬诇转讗 讜讗"讻 诇驻"讝 谞专讗讛 讚讘专讬 专砖"讬 讻住讜转专讬诐 讝讛 讗转 讝讛 讗诇讗 讚讗驻砖专 诇讜诪专 讚讗诇讜 讜讗诇讜 讚讘专讬 讗诇拽讬诐 讞讬讬诐 讚讘注讬拽专 诪讬诪专讗 讚专"讙 讚诪转谞讬' 讚诪砖诪注 讗驻讬' 讘砖讗专 讬诪讜转 讛砖谞讛 讗讬讬专讬 讚砖"抓 诪讜爪讬讗 讗转 讛专讘讬诐 讬讚讬 讞讜讘转谉 讜讗讬谉 讻诇 讬讞讬讚 讜讬讞讬讚 讞讬讬讘 讚讘讛讗 讜讚讗讬 诇讬讻讗 讟注诪讗 诇讬驻讟专 讛讬讞讬讚 诪诇讛转驻诇诇 讘驻谞讬 注爪诪讜 讗诇讗 诇砖诪讜注 诪驻讬 讛砖"抓 讛转诐 诇讗 砖讬讬讱 讟注诪讗 讚讗讜讜砖讬 讘专讻讜转 讗诇讗 注"讻 讚诇讬驻讟专 注诐 砖讘砖讚讜转 讗转讗 讚讗谞讬住讬 砖讗讬谉 讬讻讜诇讬谉 诇讘讗 诇讘讛讻"谞 讻讚讗砖讻讞谉 讘讻讛谞讬诐 讗讘诇 讘住讬驻讗 讚诪讬诇转讗 讚专' 砖诪注讜谉 讞住讬讚讗 讚拽讗诪专 讗讘诇 讘注讬专 诇讗 讚诪砖诪注 讗驻讬诇讜 讘专"讛 讚讗讜讜砖讬 讘专讻讜转 谞诪讬 诇讗 注诇 讝讛 讛讜爪专讱 专砖"讬 诇驻专砖 诪砖讜诐 讚诇讗 讗谞讬住讬 讜讬讻讜诇讬谉 诇讛住讚讬专 转驻讬诇转谉 讻讬讜谉 砖讛讜讗 讘拽讬 讜讬讜讻诇 诇讛住讚讬专 转驻讬诇转讜 讘诇讞砖 注诐 讛爪讬讘讜专 讻谞"诇 讘讻讜讜谞转 专砖"讬 讝"诇 讜诪转讜讱 讻讱 讬砖 诇讬讬砖讘 讙"讻 砖讬讟转 讛专诪讘"诐 讝"诇 讘驻"讞 诪讛诇讻讜转 转驻诇讛 讘诇砖讜谉 讛讟讜专 住讬' 转拽爪"讗 讜讗讬谉 诇讛讗专讬讱:


讛讚专谉 注诇讱 驻专拽 讬"讟 讜住诇讬拽讗 诇讛 诪住讻转 专"讛 讘住"讚





注专讜讱 诇谞专

讘讙诪专讗 讻讬讜谉 砖讗诪专 讜讘转讜专转讱 讻转讜讘 诇讗诪专: 讘讝讛 讬砖 讘' 驻讬专讜砖讬诐 讻诪讜 砖讛讘讬讗 专砖"讬 讚诇驻讬' 专讘讜转讬讜 拽讗讬 注诇 诪诇讻讬讜转 讝讻专讜谞讜转 讜砖讜驻专讜转 讜诇驻讬' 注爪诪讜 拽讗讬 讗驻住讜拽讬 诪讜住祝 讜讛专诪讘"诐 讘讛诇' 转驻诇讛 讛讘讬讗 注诇 驻住讜拽讬 诪讜住祝 讜讘讛' 砖讜驻专 讛讘讬讗 讻谉 注诇 驻住讜拽讬 诪诇讻讬讜转 讝讻专讜谞讜转 讜砖讜驻专讜转 讚讗诐 诇讗 讗诪专诐 讗诇讗 讗诪专 讻讻转讜讘 讘转讜专转讱 讬爪讗 讜讛诇讞"诪 讛拽砖讛 讛讬讗讱 诪讝讻讬 砖讟专讗 诇讘讬 转专讬 讜讛讬"转 讻转讘 讚讛专诪讘"诐 诪驻专砖 讚注诇 砖谞讬讛诐 拽讗讬 专拽 砖讛拽砖讛 诇诪讛 讘诪诇讻讬讜转 讝讻专讜谞讜转 砖讜驻专讜转 爪专讬讱 诇讜诪专 注讻"驻 驻住讜拽 讗' 砖诇 转讜专讛 讜讘诪讜住驻讬诐 诇"爪 讗诪谞诐 讛注讬拽专 拽讜砖讬讗 注诇 驻讬' 讝讛 讛讜讗 诪讛 砖讛拽砖讛 专砖"讬 讛专讬 讙诐 诇专讬讘"谞 爪"诇 注讻"驻 讗讞讚 讗讞讚 诪讻讜诇谉 讜诇讻谉 讛驻讬' 讛注讬拽专 讻诪讜 砖讛讘讬讗 讛专诪讘"谉 驻讬专讜砖 讛讙讗讜谞讬诐 讚讗诐 讗诪专 转讞转 驻住讜拽 砖讘转讜专讛 讜讘转讜专转讱 讻转讜讘 诇讗诪专 讜转讞转 驻住讜拽 砖诇 讻转讜讘讬诐 讜讘讚讘专讬 拽讚砖讱 讻转讜讘 诇讗诪专 讜转讞转 驻住讜拽 砖诇 谞讘讬讗讬诐 讻讻转讜讘 讘讚讘专讬 谞讘讬讗讬讱 讬爪讗 讻讗诇讜 讗诪专 驻住讜拽讬诐 砖诇 转讜专讛 讻转讜讘讬诐 讜谞讘讬讗讬诐 讜讛专砖讘"讗 讛讘讬讗 讙"讻 驻讬专讜砖 讝讛 讗诇讗 砖讛拽砖讛 注诇讬讜 讛专讬 专讬讘"谞 专拽 讘讚讬注讘讚 拽讗诪专 讚讬爪讗 讘讗讞讚 讗讞讚 讗讘诇 诇讻转讞诇讛 注砖专讛 爪专讬讱 讜转讬专抓 讚讻诇 砖讗讬谞讜 讘拽讬 讛专讬 讝讛 讻讚讬注讘讚 讗诇讗 砖讛拽砖讛 讛专讬 专"讙 讜专讘谞谉 讘讘拽讬 驻诇讬讙讬 讜讛谞讬讞 讘爪"注 讜诇讗 讛讘谞转讬 讛专讬 拽讗诪专 讗讬诇讬诪讗 诪砖讜诐 讚谞驻讬砖讬 拽专讗讬 (讗"讻 讛讻诇 讗讬谞诐 讘拽讬讗讬诐) 讛讗诪专 专"讞 讗"专 讜讻讜' 讛专讬 讚诇注谞讬谉 砖讗讬谞讜 讘拽讬 讘驻住讜拽讬诐 讗讬讬专讬 讜砖驻讬专 讛讜讬 讻讚注讘讚:



诇讗 驻讟专 专"讙 讗诇讗 注诐 砖讘砖讚讜转: 诇驻"讝 诇讗 驻诇讬讙讬 专"讙 讜专讘谞谉 讗诇讗 讗诐 砖"抓 诪讜爪讬讗 注诐 砖讘砖讚讜转 讛讘拽讬讗讬诐 讚讗讬谞讜 讘拽讬 讙诐 诇专讘谞谉 诪讜爪讬讗 讘讬谉 讘砖讚讛 讘讬谉 讘注讬专 讜讘拽讬 讘注讬专 讙诐 诇专"讙 讗讬谞讜 诪讜爪讬讗 讗讻谉 诇驻讬"讝 讬砖 诇转诪讜讛 诪讛 讛拽砖讜 专讘谞谉 诇专"讙 讘讘专讬讬转讗 讚诇注讬诇 诇讚讘专讬讱 诇诪讛 爪讬讘讜专 诪转驻诇诇讬诐 讘诇讞砖 讛专讬 讛讘拽讬讗讬诐 讙诐 诇专"讙 爪专讬讻讬诐 诇讛转驻诇诇 讜讻讘专 讛专讙讬砖讜 讛诪驻专砖讬诐 讘讝讛 讜诇注谞"讚 讬砖 诇讜诪专 讚专砖"讬 讻转讘 注诇 诇诪讛 爪讬讘讜专 诪转驻诇诇讬诐 讘诇讞砖 讜诪讛 讘注讬 讘讝讛 讜诇注谞"讚 讘讝讛 专爪讛 诇转专抓 拽讜砖讬讗 讝讜 讚讛讻讬 讛拽砖讜 讞讻诪讬诐 诇专"讙 讘砖诇诪讗 诇讚讬讚谉 讚讗讬谉 砖"抓 诪讜爪讬讗 专拽 诇讗讬谞讜 讘拽讬 讗"砖 讚讛爪讬讘讜专 讛讘拽讬讗讬诐 诪转驻诇诇讬诐 讘诇讞砖 砖讛讬讗 转驻诇讛 诇讘拽讬讗讬诐 讜砖"抓 诪转驻诇诇 讘砖讘讬诇 讗讬谞诐 讘拽讬讗讬诐 讗讘诇 诇讚讬讚讱 讚讛砖"抓 诪转驻诇诇 讙诐 诇讘拽讬讗讬诐 砖讘砖讚讜转 注诐 讗讬谞诐 讘拽讬讗讬诐 讗"讻 诇诪讛 诪转驻诇诇讬诐 爪讬讘讜专 讛讘拽讬讗讬诐 讘诇讞砖 讚讛砖转讗 讬砖 讞讬诇讜拽 讘讬谉 转驻诇转 讛讘拽讬讗讬诐 注爪诪诐 讚拽爪转 诪转驻诇诇讬诐 讘诇讞砖 讜拽爪转 注"讬 砖"抓 讬转驻诇诇讜 讻讜诇诐 注诐 讛砖"抓 讘拽讜诇 讚讛砖转讗 讗讬谉 讗讙讜讚讛 讗讙讜讚讛 讘转驻诇转诐 讜注诇 讝讛 讛砖讬讘 砖诪转驻诇诇讬诐 讘诇讞砖 讻讚讬 砖讬住讚专 砖"抓 讗转 转驻诇转讜:



讗讘诇 讘注讬专 诇讗: 讝讛 住讬讜诐 讛诪住讻转讗 讜诪转讞诇转 讘讗讞讚 讘谞讬住谉 专"讛 诇诪诇讻讬诐 讜诪驻专砖 讘讙诪专讗 诪"讟 诪拽讬砖 诪诇讻讜转 砖诇诪讛 诇讬爪讬讗转 诪爪专讬诐 诪讛 讬爪讬讗转 诪爪专讬诐 诪谞讬住谉 诪谞讬谞谉 讗祝 诪诇讻讜转 砖诇诪讛 讜砖诐 (讚祝 讞') 讗诪专讬谞谉 讻讬 讞讜拽 诇讬砖专讗诇 讛讜讗 诪诇诪讚 砖讬砖专讗诇 谞讻谞住讬谉 转讞诇讛 诇讚讬谉 讜讬诇讬祝 诪诇注砖讜转 诪砖驻讟 注讘讚讜 讜诪砖驻讟 注诪讜 讚诪诇讱 讜爪讬讘讜专 诪诇讱 谞讻谞住 转讞诇讛 讜讘讝讛 讗"砖 讚讗转拽砖 诪诇讻讜转 砖诇诪讛 诇讬爪"诪 讚讬砖专讗诇 讘讻诇诇 讛诐 讘讙讚专 诪诇讱 谞讙讚 讛讗讜诪讜转 砖讛诐 讻爪讬讘讜专 讜讻谉 讻转讘 专砖"讬 讘讜讬讙砖 注"驻 讛诪讚专砖 讘注砖讜 讻转讬讘 讗转 讻诇 谞驻砖讜转 讘讬转讜 诇砖讜谉 专讘讬诐 讜讘讬注拽讘 讻转讬讘 讻诇 讛谞驻砖 诇讘讬转 讬注拽讘 诪砖讜诐 讚讬砖专讗诇 谞讗讞讚讬诐 讻讗诇讜 讛诐 讙讜祝 讗讞讚 讜讘讝讛 讬砖 诇讬转谉 讟注诐 讗讬讱 砖"抓 诪讜爪讬讗 注诐 砖讘砖讚讜转 讚驻讬讜 讻驻讬讛诐 讜诪讞砖讘转讜 讻诪讞砖讘转诐 讚讛诐 讻谞驻砖 讗讞讚 注诐 讻诇 讗讞讚 诪讬砖专讗诇 讜专讗讬讛 诇讝讛 砖讛专讬 讗讞讚 讘谞讬住谉 专"讛 诇诪诇讻讬诐 讚讗转拽砖 诪诇讻讜转 砖诇诪讛 诇讬爪"诪 诪驻谞讬 讚讘讬爪"诪 谞注砖讜 讬砖专讗诇 讙讜讬 讗讞讚 诇讛拽讘"讛 讻诪讜 诪诇讱 讜讘讝讛 谞注讜抓 住讜祝 讛诪住讻转 诇转讞诇转讛:





砖注专讬 转讜专转 讘讘诇

(诇讛 讗) 讻讬讜谉 砖讗诪专 讜讘转讜专转讱 讻转讜讘 诇讗诪专 讜讻讜'.鈥斪⒆�' 讘砖讜"转 讛讙讗讜谞讬诐 讞诪讚讛 讙谞讜讝讛 住讬' 拽' 讘砖诐 专讘 驻诇讟讜讬讬, 砖讛注转讬拽 "讻讬讜谉 砖讗诪专 讻讻转讜讘 讘转讜专转讱 砖讜讘 讗讬谞讜 爪专讬讱"*[讜讻谉 讛谞讜住讞 讘讻"讬 诪讬谞讻谉 讘' 讜诇讜谞讚讜谉, 讜注讬' 讚"住 讛注专讛 讗'.].

